pythainlp/thai-wiki-dataset-v4 huggingface dataset:
รัฐกรณาฏกะ

กรณาฏกะ [กอ-ระ-นา-ตะ-กะ]  เป็นรัฐหนึ่งในภูมิภาคตะวันตกเฉียงใต้ของประเทศอินเดีย รัฐกรณาฏกะก่อตั้งขึ้นเมื่อ 1 พฤศจิกายน 1956 ตามการประกาศใช้ States Reorganisation Act ชื่อเดิมของรัฐขณะจัดตั้งคือรัฐไมซอร์ และต่อมาจึงเปลี่ยนชื่อเป็นรัฐกรณาฏกะในปี 1973 รัฐกรณาฏกะตั้งอยู่ในภูมิภาคกรณาฏ (Carnatic region) เมืองหลวงและเมืองใหญ่สุดในรัฐคือเบงคลูรู
อาณาเขตของรัฐติดกับทะเลอาหรับทางตะวันตก, รัฐกัวทางตะตกเฉียงเหนือ, รัฐมหาราษฏระทางเหนือ, รัฐเตลังคานาทางตะวันออกเฉียงเหนือ, รัฐอานธรประเทศทางตะวันออก, รัฐทมิฬนาฑูทางตะวันออกเฉียงใต้ และรัฐเกรละทางใต้ รัฐกรณาฏกะจึงถือเป็นรัฐเดียวในอินเดียใต้ที่มีอาณาเขตติดต่อกับรัฐทางใจ้อื่น ๆ ทั้งสี่รัฐ รัฐกรณาฏกะกินพื้นที่ราว หรือคิดเป็น 5.83% ของพื้นที่ทั้งประเทศ มีพื้นที่ใหญ่เป็นลำดับที่หกของอินเดีย ด้วยประชากร 61,130,704 คน (2011) ซึ่งมากเป็นอันดับที่ 8 ของประเทศ และประกอบด้วย 30 เขต ภาษากันนาดา ซึ่งเป็นหนึ่งในภาษาคลาสสิกของประเทศอินเดีย (classical language) เป็นภาษาที่ใช้อย่างแพร่หลายในรัฐและเป็นภาษาราชการประจำรัฐ ภาษาส่วนน้อยอื่น ๆ เช่นภาษาอูรดู, ภาษากงกณี, ภาษามราฐา, ภาษาตูลู, ภาษาทมิฬ, ภาษาเตลูกู, ภาษามลยาฬัม, ภาษาโกทวะ และภาษาบยารี (Beary) นอกจากนี้รัฐกรณาฏกะยังมีหมู่บ้านที่สื่อสารด้วยภาษาสันสกฤตอยู่เป็นหลัก
งานวิจัยที่มีความเริ่มแรก

งานวิจัยใหม่ที่มีความเริ่มแรก (original research) หมายถึงงานวิจัยมีเนื้อหาที่ไม่ได้ใช้ผลการสรุป งานปริทัศน์ หรือการสังเคราะห์ของงานวิชาการที่ตีพิมพ์ก่อนหน้านั้น วัตถุประสงค์ของงานวิจัยใหม่ที่มีความเริ่มแรกก็เพื่อการสร้างความรู้ใหม่มากกว่าการนำเสนอความรู้ที่มีอยู่ก่อนแล้วในรูปแบบใหม่ (เช่น การสรุป หรือ การจำแนก)
ขอบเขตที่ยังไม่ชัดเจน.
ขอบเขตของงานวิจัยใหม่ที่มีความเริ่มแรก กับ งานรวมรวม (compilation) อาจยังดูคลุมเครืออยู่ ตัวอย่างเช่น การจำแนก (classification) ในด้านหนึ่งอาจดูว่าไม่มีความเริ่มแรก เป็นเพียงการรวมรวมสิ่งต่างๆ เข้าไว้ด้วยกันอย่างเป็นระบบเท่านั้น แต่ในอีกด้านหนึ่ง การจำแนกใหม่อาจทำให้เกิดการเข้าถึงความรู้ในวิชานั้นๆ ในระดับที่ลึกมากกว่าเดิมที่สามารถนำไปสู่การคาดการณ์หรือการค้นพบสิ่งใหม่ ดังตัวอย่างคลาสสิก เช่น การทำ ตารางธาตุทางเคมี ของ ดมีตรี เมนเดเลเยฟ (Mendeleev's periodic table of chemical elements.) เมื่อ พ.ศ. 2412 ที่นำไปสู่การค้นพบใหม่ทางเคมีในภายหลัง
รูปแบบอย่างอื่น.
งานวิจัยใหม่ที่มีความเริ่มแรกอาจมีรูปแบบได้หลายอย่างขึ้นอยู่กับสาขาวิชาซึ่งมีความแตกต่างกัน ในงานวิจัยเชิงทดลอง (experimental) ซึ่งโดยทั่วไปเกี่ยวข้องการสังเกตการณ์โดยตรงหรือทางอ้อมในหัวเรื่องงานวิจัยที่ทำ เช่น การสังเกตการณ์ในห้องทดลอง หรือในภาคสนาม การบันทึกเอกสาร การทำระเบียบวิธีวิทยา ผลลัพธ์และการสรุปการทดลองหรือชุดของการทดลอง หรือการเสนอการแปลความหมายของผลการทดลองที่ผ่านมาแล้ว ใน งานวิจัยเชิงวิเคราะห์ (anlytical) ซึ่งโดยทั่วไปจะได้ผลลัพธ์(เช่น) ผลลัพธ์เชิงคณิตศาสตร์ออกมาใหม่ หรือได้วิธีการเข้าสู่ปัญหาที่มีอยู่เดิมด้วยวิธีใหม่ ในบางสาขาวิชาที่ไม่มีการใช้วิธีการทดลองหรือการวิเคราะห์ในลักษณะดังกล่าว ความใหม่หรือความเริ่มแรกก็คือการเปลี่ยนหรือการแปลความความเข้าใจเดิมให้ถูกต้องโดยใช้ผลลัพธ์ที่ได้จากการวิจัยของนักวิจัยผู้นั้น
ความมากน้อยของความเริ่มแรกหรือความใหม่ของงานวิจัยถือเป็นเกณฑ์พิจารณาที่สำคัญสำหรับการตีพิมพ์ของวารสารทางวิชาการซึ่งปรกติจะใช้วิธีการทบทวนโดยผู้รู้เสมอกัน (peer review)
ดูเพิ่ม.
มภูมิ
บะหมี่

บะหมี่ (肉麵) เป็นผลิตภัณฑ์อาหารประเภทเส้นที่ชาวจีนคิดค้นขึ้น มีส่วนประกอบของแป้งสาลี และน้ำเป็นส่วนประกอบเป็นส่วนใหญ่ อาจมีไข่ เกลือ และสารละลายด่างหรือสีผสมอาหาร 
ถ้าแบ่งตามสูตร จะมีบะหมี่แบบจีนและบะหมี่แบบญี่ปุ่น บะหมี่แบบจีนนั้น ทำจากแป้งสาลีชนิดอเนกประสงค์ที่มีโปรตีนประมาณ 10-12 เปอร์เซ็นต์ ผสมกับโซเดียมคาร์บอเนต 0.5-2.0 เปอร์เซ็นต์ น้ำประมาณ 30-35 เปอร์เซ็นต์ และเกลือ 1.5 เปอร์เซ็นต์ บะหมี่ที่ได้จะมีสีเหลือง ส่วนบะหมี่แบบญี่ปุ่น จะทำจากแป้งสาลีโปรตีนต่ำ หรือแป้งผสมระหว่าง soft wheat และ hard wheat เพื่อให้มีโปรตีนประมาณ 9-10 เปอร์เซ็นต์ ผสมกับน้ำ 28-33 เปอร์เซ็นต์ เกลือ 2 เปอร์เซ็นต์ ไม่เติมด่าง ทำให้บะหมี่มีสีขาว เนื้ออ่อนนุ่ม
การใช้ประโยชน์.
คนชนชาติชาวจีนนิยมนำมารับประทานเป็นอาหารจานหลัก เพราะมีความเชื่อตามบรรพบุรุษของชาวจีนว่าการรับประทานอาหารประเภทเส้นบะหมี่จะช่วยให้ลูกหลานเจริญรุ่งเรือง และมี "อายุยืนยาว" นอกจากนี้คนชนชาติจีนไม่นิยมนำบะหมี่ไปกราบไหว้ "บรรพบุรุษที่ล่วงลับ" ไปแล้ว เพราะเชื่อกันว่าจะทำให้ลูกหลานของตน "อายุสั้น"
โฮม (เพลงไมเคิล บูเบล)

"โฮม" เป็นซิงเกิลจากไมเคิล บลูเบล ซึ่งในภายหลังได้นำมาร้องใหม่ในหลายฉบับ อาทิ ฉบับของเวสท์ไลฟ์, ฉบับของ Leon Jackson
ฉบับของไมเคิล บลูเบล.
"โฮม" (Home, บ้าน) เป็นเพลงต้นฉบับโดยนักดนตรีแนวแจ๊ซชาวแคนาดา ไมเคิล บลูเบล จากอัลบั้มอันดับ 1 "อิทส์ไทม์" เพลงนี้เป็นที่นิยมไปทั่วโลก และเป็นเพลงที่ไมเคิลเองร้องในหลายโอกาส Bublé himself, Alan Chang และ Amy Foster-Gillies เป็นผู้ประพันธ์เพลง 
Chart positions.
Singles
ฉบับของเวสท์ไลฟ์.
เวสท์ไลฟ์ ปล่อยซิงเกิลในการนำมาร้องใหม่ของเพลง "โฮม" ในวันที่ 29 ตุลาคม พ.ศ. 2550 ซึ่งเพลงนี้ได้รวมอยู่ในอัลบั้ม"แบ็กโฮม" เพลงนี้แตกต่างจากเพลงโฮมของเวสท์ไลฟ์ในอัลบั้มเทิร์นอะราวด์ ไซมอน โคลเวนเลือกเพลงนี้ให้กับเวสท์ไลฟ์ 
ภาพปกซิงเกิลอย่างเป็นทางการเผยแพร่เมื่อวันที่ 28 กันยายน พ.ศ. 2550 โดยมิวสิกวิดีโอ เผยแพร่เมื่อวันที่ 5 ตุลาคม ในปีเดียวกัน 
เพลงนี้ขึ้นสู่อันดับที่ 91 ในเอ็มทีวี เอเชีย ในรายการยอดนิยม 100 ในปี พ.ศ. 2550 และยอดขายกว่า 150,000 แผ่นภายในสหราชอาณาจักร
วิตโตรีโอ กรีโกโล

<ns>0</ns>
 <revision>
 <parentid>11299251</parentid>
 <timestamp>2025-01-02T12:33:56Z</timestamp>
 <contributor>
 <username>จำเริญ1412</username>
 </contributor>
 <origin>12060993</origin>
 <model>wikitext</model>
 <format>text/x-wiki</format>
วิททอริโอ กริโกโล่ (Vittorio Grigolo) เกิดเมื่อวันที่ 19 กุมภาพันธ์ ค.ศ. 1977 เป็นนักร้องชาวอิตาลี วิททอริโอ เกิดที่ Rome แต่เติบโตที่ Arezzo เขาเริ่มต้นร้องเพลงเมื่อายุ 4 ปี เมื่อายุ 12 ปี เขาได้ร้องเพลงร่วมกับ ลูซิอาโน ปาวารอตติ ที่ Rome Opera House จนได้รับคำชมว่า "He's a little pavarotti" (พาราร็อตติ น้อย) พออายุได้ 18 ปี เขาได้เข้าร่วมกับ Vienna Opera Company เขาจึงกลายเป็นนักร้อง Tenor ชาวอิตาลีที่อายุน้อยที่สุด ณ โรงอุปรากรลา สกาลา ตอนอายุ 23 ปี วิททอริโอ ได้แจ้งเกิดในฐานะนักร้องโอเปร่า และได้ผันมาทางป๊อปเนื่องจากต้องการขยับขยายกลุ่มแฟนเพลงที่มากกว่า
ผลงานของวิทเทอริโอ กริโกโล่.
ดีวีดี.
บันทึกสดที่ Hadrian's Villa ใน Tivoli ประเทศอิตาลี ซึ่งจะออกจำหน่ายในฤดูใบไม้ผลิ 2007 นี้
เจ้าหญิงอเล็กซานดรา เดอะออนะระเบิล เลดีโอกิลวี

เจ้าหญิงอเล็กซานดรา เดอะออนะระเบิล เลดีโอกิลวี (25 ธันวาคม ค.ศ. 1936) พระนามเดิม เจ้าหญิงอเล็กซานดราแห่งเคนต์  เป็นสมาชิกของราชวงศ์วินด์เซอร์ เจ้าหญิงอเล็กซานดราเป็นพระธิดาในเจ้าชายจอร์จ ดยุกแห่งเคนต์ กับเจ้าหญิงมารีนาแห่งกรีซและเดนมาร์ก ทรงอยู่ในลำดับที่ห้าสิบเจ็ดแห่งการสืบราชสันตติวงศ์สหราชอาณาจักร พระองค์เป็นพระภคินีในสมเด็จพระราชินีนาถเอลิซาเบธที่ 2 เมื่อนับจากสายพระชนก ส่วนพระชนนีเป็นพระภคินีในเจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถ
พระประวัติ.
เจ้าหญิงอเล็กซานดราประสูติที่จตุรัสเบรเกรฟ ลอนดอน เป็นพระธิดาพระองค์ที่ 2 และพระองค์เดียวในเจ้าชายจอร์จ ดยุกแห่งเคนต์ และเจ้าหญิงมารีนา ดัชเชสแห่งเคนต์ ทรงเป็นพระราชนัดดาใน พระเจ้าจอร์จที่ 5 แห่งสหราชอาณาจักร กับ แมรีแห่งเทก สมเด็จพระราชินีแห่งสหราชอาณาจักร โดยพระนามอเล็กซานดรามาจากพระนามของ อเล็กซานดราแห่งเดนมาร์ก พระปัยยิกา(ย่าทวด)
เจ้าชายริชาร์ด ดยุกแห่งกลอสเตอร์

เจ้าชายริชาร์ด ดยุกแห่งกลอสเตอร์ (ริชาร์ด อเล็กซานเดอร์ วอลเตอร์ จอร์จ; ประสูติ 26 สิงหาคม พ.ศ. 2487) ทรงเป็นสมาชิกพระองค์หนึ่งในราชวงศ์อังกฤษ โดยเป็นพระราชนัดดาในสมเด็จพระเจ้าจอร์จที่ 5 พระองค์ทรงดำรงพระอิสริยยศเป็นดยุกแห่งกลอสเตอร์ตั้งแต่พระบิดาสิ้นพระชนม์เมื่อ พ.ศ. 2517 และในปัจจุบันทรงอยู่ในอันดับที่ 31 ของลำดับการสืบราชบัลลังก์อังกฤษ
พระประวัติ.
เจ้าชายริชาร์ดประสูติเมื่อวันที่ 26 สิงหาคม พ.ศ. 2487 ณ นอร์ทแฮมพ์ตัน เป็นพระโอรสพระองค์เล็กในเจ้าชายเฮนรี ดยุกแห่งกลอสเตอร์ กับเจ้าหญิงอลิซ ดัชเชสแห่งกลอสเตอร์ ทรงเป็นพระราชนัดดาในสมเด็จพระเจ้าจอร์จที่ 5 แห่งสหราชอาณาจักร 
ดยุกแห่งกลอสเตอร์ทรงปฏิบัติพระกรณียกิจมากมายในพระปรมาภิไธยของสมเด็จพระราชินีนาถเอลิซาเบธที่ 2 แห่งสหราชอาณาจักร พระญาติชั้นที่หนึ่ง
เสกสมรส.
เจ้าชายริชาร์ดทรงพบกับบีร์กิตเทอ เอวา ฟาน เดอร์สครั้งแรกที่เคมบริดจ์ ทั้งสองหมั้นหมายกันเมื่อเดือนกุมภาพันธ์ พ.ศ. 2515 และมีพระราชพิธีเสกสมรสเมื่อวันที่ 8 กรกฎาคมปีเดียวกัน ณ คริสตจักรนักบุญแอนดรูว์ เมืองบาร์นเวลล์ นอร์แทมป์ตันเชอร์ ฉลองพระองค์ในพระราชพิธีนี้ออกแบบโดยนอร์แมน ฮาร์ตเนลล์
หลังการสิ้นพระชนม์ของเจ้าชายวิลเลียมแห่งกลอสเตอร์ พระเชษฐาของพระองค์ เจ้าชายริชาร์ดจึงมีพระสถานะเป็นผู้สืบตำแหน่งดยุกแห่งกลอสเตอร์ต่อจากเจ้าชายเฮนรี ดยุกแห่งกลอสเตอร์ซึ่งสิ้นพระชนม์เมื่อ พ.ศ. 2517 ด้วยเหตุนี้เจ้าชายริชาร์ดและเบอร์จิตต์จึงมีตำแหน่งเป็นดยุกและดัชเชสแห่งกลอสเตอร์สืบต่อจนถึงปัจจุบัน
ดยุกและดัชเชสแห่งกลอสเตอร์มีพระบุตรสามคน ได้แก่ อเล็กซันเดอร์ วินด์เซอร์ เอิร์ลแห่งอัลสเตอร์ (24 ตุลาคม พ.ศ. 2517), เลดีดาวีนา วินด์เซอร์ (19 พฤศจิกายน พ.ศ. 2520) และเลดีโรส กิลแมน (1 มีนาคม พ.ศ. 2523) ตามลำดับ
สถานีราชเทวี

สถานีราชเทวี (รหัส: N1) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนพญาไทในพื้นที่เขตราชเทวี กรุงเทพมหานคร มีโครงการเชื่อมต่อกับรถไฟฟ้ามหานคร สายสีส้ม ในอนาคต
ที่ตั้ง.
ถนนพญาไท ด้านทิศใต้ของทางแยกราชเทวี (จุดตัดระหว่างถนนพญาไทกับถนนเพชรบุรี) ใกล้สะพานเฉลิมหล้า 56 (สะพานหัวช้าง) สะพานข้ามคลองแสนแสบ (บางกะปิ) ในพื้นที่แขวงถนนเพชรบุรี เขตราชเทวี กรุงเทพมหานคร
แผนผังสถานี.
เนื่องมาจากระบบรถไฟฟ้าบีทีเอส มีศูนย์ซ่อมบำรุงใหญ่ตั้งอยู่บริเวณสายสุขุมวิททั้งหมด ทำให้การให้บริการในสายสีลมจะต้องมีการป้อนขบวนรถเข้าสายสีลมโดยการสับรางก่อนเข้าสถานีสยามในช่วงเวลาก่อนช่วงเวลาเร่งด่วนของวันจันทร์-ศุกร์ ได้แก่ 07.00-08.00 น. และ 15.00-16.00 น. อยู่เสมอ รถไฟฟ้าขบวนที่จะให้บริการในสายสีลม จะใช้ชานชาลาที่ 1 เป็นชานชาลาสุดท้ายในการส่งผู้โดยสารสำหรับสายสุขุมวิท และเมื่อเข้าสู่สถานีสยาม ขบวนรถจะสลับรางเข้าชานชาลาที่ 3 และให้บริการต่อไปในสายสีลมตามปกติ ผู้โดยสารที่ต้องการเดินทางไปสถานีเคหะฯ จะต้องออกจากขบวนรถทั้งหมด แล้วรอรถขบวนถัดไปที่ชานชาลาที่ 1 ฝั่งตรงข้าม ณ สถานีสยาม
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา
สถานีรถไฟฟ้ามหานคร สายสีส้ม สถานีราชเทวี.
สถานีราชเทวี เป็นโครงการสถานีรถไฟฟ้าใต้ดิน ในเส้นทางรถไฟฟ้ามหานคร สายสีส้ม
ที่ตั้ง.
ใต้ถนนเพชรบุรี ระหว่างซอยเพชรบุรี 5 กับซอยเพชรบุรี 7 และระหว่างซอยเพชรบุรี 10 กับซอยเพชรบุรี 12 หน้าโรงแรมบางกอกซิตี้ ในพื้นที่แขวงทุ่งพญาไท และแขวงถนนเพชรบุรี เขตราชเทวี กรุงเทพมหานคร
รถโดยสารประจำทาง.
ถนนพญาไท.
องค์การขนส่งมวลชนกรุงเทพ.
ถนนพญาไทมุ่งหน้าอุรุพงศ์ สาย 59 , 60 , 67 , 79 , 99 , 23 , 50 , 505 , 16
สถานีเสนาร่วม

สถานีเสนาร่วม  เป็นโครงการสถานีรถไฟฟ้าบีทีเอสที่ยังไม่ได้เริ่มการก่อสร้าง ในเส้นทางสายสุขุมวิท มีการกำหนดตำแหน่งสถานีซึ่งจะยกระดับเหนือถนนพหลโยธิน ปากซอยพหลโยธิน 9 (ซอยสีฟ้า) ในพื้นที่เขตพญาไท กรุงเทพมหานคร
ที่ตั้ง.
โครงการกำหนดที่ตั้งอยู่บนถนนพหลโยธิน บริเวณปากซอยพหลโยธิน 9 (ซอยสีฟ้า) ด้านหน้าโรงพยาบาลประสานมิตร อาคารอีเอสวี และอาคารเอไอเอส ทาวเวอร์ 2 ในพื้นที่ แขวงสามเสนใน เขตพญาไท กรุงเทพมหานคร
ประวัติโครงการ.
ตั้งแต่แรกเริ่ม สถานีเสนาร่วมเป็นเพียงหนึ่งในสองโครงการศึกษาการเพิ่มสถานีในอนาคต เพื่อรองรับกับประชาชนที่จะมาใช้บริการที่โรงพยาบาลประสานมิตร ตลอดจนชุมชนใกล้เคียง แต่เนื่องจากในช่วงก่อสร้างโครงการบีทีเอสซีไม่ได้เล็งเห็นถึงโอกาสในการเติบโตของย่าน จึงได้จัดเตรียมตอม่อแบบพิเศษที่รองรับการก่อสร้างสถานีในอนาคตแทนการก่อสร้างตัวสถานี และเก็บรหัสสถานีไว้สำหรับการเก็บค่าโดยสาร ต่อมาได้มีการประเมินโอกาสในการเติบโตเป็นระยะ ซึ่งผลจากการประเมินปรากฏว่าไม่คุ้มทุนเช่นเดียวกับสถานีศึกษาวิทยาในระยะแรก บีทีเอสซีจึงยกเลิกโครงการสถานีและเก็บรหัสสถานีไว้เพื่อคิดค่าโดยสารตามระยะทางตามเดิม อย่างไรก็ดีในคราวการเจรจาสัญญาสัมปทานฉบับใหม่เมื่อ พ.ศ. 2562 กรุงเทพมหานครได้ยื่นข้อเสนอให้บีทีเอสซีทบทวนการก่อสร้างสถานีเสนาร่วมอีกหนึ่งแห่ง จากที่บีทีเอสซีกำลังก่อสร้างสถานีศึกษาวิทยาในขณะนั้น (สถานีเซนต์หลุยส์ในปัจจุบัน) เมื่อบีทีเอสซีได้ศึกษาและพบว่าปัจจุบันย่านดังกล่าวมีการเติบโตไปไกลกว่าที่คาดการณ์ไว้ ทั้งการเติบโตของย่านธุรกิจถนนพหลโยธิน อาคารสำนักงาน โรงแรม ร้านค้าร้านอาหารระดับสูง คอนโดมิเนียม ตลอดจนมีโครงการใหม่ ๆ เกิดขึ้นอย่างต่อเนื่อง ทำให้บีทีเอสซีฟื้นฟูแผนการก่อสร้างสถานีขึ้นอีกครั้ง เพื่อรองรับการเติบโตของย่านดังกล่าว ปัจจุบันโครงการได้พักดำเนินการไม่มีกำหนดเนื่องจากการแพร่ระบาดของโรคโควิด-19 ประกอบกับสัญญาสัมปทานส่วนหลักใกล้หมด โดยบีทีเอสซีจะโอนถ่ายงานออกแบบที่สำเร็จให้กรุงเทพมหานคร (หรือการรถไฟฟ้าขนส่งมวลชนแห่งประเทศไทย หากมีการเปลี่ยนแปลงผู้รับโอนโครงการจากรัฐบาล) เพื่อนำไปดำเนินการจริงต่อไป
รูปแบบสถานี.
โครงสร้างสถานีเสนาร่วม จะมีรูปแบบสถานีคล้ายสถานีส่วนต่อขยายสายสุขุมวิท มีลิฟต์รับรองผู้พิการทั้งหมด 4 ตัว บันไดเลื่อน ฝั่งละ 2 ตัว ชานชาลาเป็นแบบ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ตัวสถานีประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
สถานีแบริ่ง

สถานีแบริ่ง (รหัส: E14) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายอ่อนนุช–แบริ่ง ยกระดับเหนือถนนสุขุมวิทบริเวณก่อนถึงทางแยกแบริ่งซึ่งเป็นจุดสิ้นสุดเขตการปกครองของกรุงเทพมหานคร ก่อนเข้าสู่พื้นที่จังหวัดสมุทรปราการซึ่งเป็นพื้นที่ในความรับผิดชอบของการรถไฟฟ้าขนส่งมวลชนแห่งประเทศไทย ที่ดำเนินการก่อสร้างส่วนต่อขยายต่อไปจนถึงย่านบางปู
ที่ตั้ง.
ถนนสุขุมวิท ระหว่างปากทางถนนลาซาล (สุขุมวิท 105) กับซอยสุขุมวิท 107 (แบริ่ง) ในพื้นที่แขวงบางนาใต้ เขตบางนา กรุงเทพมหานคร 
ระหว่างการก่อสร้าง สถานีแบริ่งใช้ชื่ออย่างไม่เป็นทางการว่าสถานีสุขุมวิท 107 แต่ตัวสถานีจริง ๆ ตั้งอยู่หน้าปากทางถนนลาซาล
โดยหลังจากเปิดให้ใช้บริการส่วนต่อขยายฟรีใน พ.ศ. 2554 สถานีแบริ่งเป็นสถานีที่มีผู้โดยสารเข้ามาใช้บริการมากที่สุดเป็นอันดับหนึ่ง (อันดับสองคือสถานีอุดมสุข และอันดับสามคือสถานีบางจาก) เนื่องจากเป็นเขตที่สิ้นสุดกับเขตจังหวัดสมุทรปราการ จึงทำให้ผู้ที่พำนักอยู่ในเขตจังหวัดสมุทรปราการมาใช้งานมากเป็นพิเศษโดยเฉพาะในช่วงเวลาเร่งด่วนทั้งเช้าและเย็น
ในช่วง พ.ศ. 2554–2560 สถานีแบริ่งเคยทำหน้าที่เป็นสถานีปลายทางของระบบขนส่งมวลชนกรุงเทพแทนสถานีอ่อนนุช แต่ปัจจุบันไม่ได้ทำหน้าที่เป็นสถานีปลายทางอีกต่อไป เนื่องจากกรุงเทพมหานครและการรถไฟฟ้าขนส่งมวลชนแห่งประเทศไทยได้เปิดใช้งานโครงการรถไฟฟ้าสายสีเขียวอ่อน ช่วงแบริ่ง–สมุทรปราการ เมื่อวันที่ 6 ธันวาคม พ.ศ. 2561
ภายหลังที่โครงการรถไฟฟ้ามหานคร สายสีเหลือง เปิดให้บริการใน พ.ศ. 2566 อาจทำให้เกิดความสับสนเกี่ยวกับชื่อของสถานีที่มีความใกล้เคียงกันระหว่างสถานีแบริ่งของรถไฟฟ้าบีทีเอส สายสุขุมวิท กับสถานีศรีแบริ่งของรถไฟฟ้ามหานคร สายสีเหลือง ที่ตั้งอยู่คนละด้านของซอยแบริ่ง (สถานีตั้งอยู่บริเวณใกล้กับต้นซอยแบริ่งและด้านท้ายซอยแบริ่ง) ซึ่งทั้งสองสถานีนั้นมีระยะห่างกันมากกว่า 4.5 กิโลเมตร
แผนผังของสถานี.
เนื่องมาจากมีการปรับแผนการเดินรถให้มีประสิทธิภาพด้วยการแยกระหว่างขบวนไปสถานีสำโรงและสถานีเคหะฯ ผู้โดยสารที่ต้องการเดินทางไปสถานีเคหะฯ แต่มากับขบวนรถที่มุ่งหน้าไปสถานีสำโรง จะต้องเปลี่ยนขบวนรถที่สถานีนี้ หรือเปลี่ยนชานชาลาที่สถานีสำโรง
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
สัญลักษณ์ของสถานี.
ใช้สีเขียวตกแต่งเสาและรั้วบนชั้นชานชาลา ชั้นจำหน่ายตั๋ว ป้ายทางเข้าและบริเวณทางขึ้นสถานี เพื่อบ่งบอกว่า เป็นสถานีด้านตะวันออก
สิ่งอำนวยความสะดวก.
ลิฟต์สำหรับผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง
ทางเข้า-ออก.
จุดรวมพลอยู่ที่ทางออก 2 บริเวณหน้าปากซอยสุขุมวิท 70/4 และทางออก 4 หน้าเบ็นซ์ บีเคเค กรุ๊ป
แซมซั่น ส.ศิริพร

แซมซั่น ส.ศิริพร มีชื่อจริงว่า ศิริพร ทวีสุข ชื่อเล่น "ส้ม" เกิดเมื่อวันที่ 26 เมษายน พ.ศ. 2526 ที่ จังหวัดลพบุรี สถิติการชก 43 ครั้ง ชนะ 39 (น็อค 21) แพั 4 เป็นแชมป์โลกมวยสากลอาชีพหญิงคนแรกของประเทศไทย
ประวัติ.
แซมซั่นเป็นลูกสาวของนายมานพ ทวีสุข และนางพรศิลป์ ขำศรี พ่อแม่แยกทางกันตั้งแต่ยังเด็กและเสียชีวิตแล้วทั้งคู่ เธอจึงอาศัยอยู่กับยาย เรียนจบชั้นป.6 แล้วไม่ได้เรียนต่อและไม่ได้ทำงานใด ๆ จึงถูกเพื่อนชักชวนให้เสพยาเสพติดและกลายเป็นผู้ค้าในที่สุด จนกระทั่งถูกจับพร้อมกับยาบ้าของกลาง ถุกศาลตัดสินจำคุก 10 ปี เมื่อ 4 กรกฎาคม พ.ศ. 2543 เมื่อรับโทษได้ 2 ปี จึงถูกส่งมาอยู่ที่ทัณฑสถานบำบัดพิเศษหญิง
เมื่อทางทัณฑสถานบำบัดพิเศษหญิงตั้งค่ายมวย ส.ศิริพร เมื่อ พ.ศ. 2547 แซมซั่นซึ่งเดิมอยู่ที่โรงงานฝึกวิชาชีพเย็บผ้าได้เข้ามาดูด้วยความสนใจ จนตัดสินใจสมัครเข้าฝึกมวยด้วย
เมื่อน้องใหม่ ส.ศิริพรขึ้นชิงแชมป์โลกหญิงรุ่นมินิมัมเวท WBC ไม่สำเร็จ แพ้น็อค นานาโกะ คิคูชิ ยก 7 แซมซั่นได้รับการสนับสนุนให้ขึ้นชิงแชมป์โลกกับคิคูชิเป็นการแก้มือ แต่เธอยังขาดประสบการณ์จึงเป็นฝ่ายแพ้คะแนน ถึงจะแพ้ เธอยังไม่ท้อ คงฝึกซ้อมมวยต่อไปจนตำแหน่งแชมป์โลกหญิงรุ่นไลท์ฟลายเวท WBC ว่างลงเพราะแชมป์จากเกาหลีเหนือสละตำแหน่ง เธอจึงได้ชิงแชมป์ที่ว่างกับอายากะ มิยาโนะ และเป็นฝ่ายชนะคะแนนได้แชมป์โลกมาครอง เมื่อ 3 เมษายน พ.ศ. 2550
ด้วยผลงานนี้ ทางกรมราชทัณฑ์ได้ประกาศให้แซมซั่นได้พักโทษตั้งแต่ 13 มิถุนายน พ.ศ. 2550 ออกมาใช้ชีวิตนอกเรือนจำได้แต่ต้องมารายงานตัวทุกเดือน ทั้งนี้ นางสิริพร ชูติกุลังหัวหน้าคณะ ส.ศิริพรเป็นผู้ปกครองและผู้ให้การรับรอง
เกียรติประวัติ.
! style="width: 26%; | ก่อนหน้า
! style="width: 4%; |
! style="width: 40%; | แซมซั่น ส.ศิริพร
! style="width: 4%; |
! style="width: 26%; | ถัดไป
โค้ดอิกไนเทอร์

โค้ดอิกไนเทอร์  เป็น โปรแกรมขอบข่ายงานสำหรับพัฒนาบนเว็บ สำหรับ
ผู้ที่ต้องการสร้างเว็บไซต์โดยใช้ภาษา PHP จุดมุ่งหมายของโปรแกรม มีเพื่อให้การพัฒนาซอฟต์แวร์รวดเร็วกว่าการเขียนโปรแกรมเองทั้งหมด
โดยมี ไลบรารีสำหรับงานหลักๆให้มาด้วย รวมไปถึงการติดต่ออย่างง่ายๆ และโครงสร้างที่สมเหตุสมผลสำหรับการเรียกใช้งานไลบรารี 
โค้ดอิกไนเทอร์ช่วยให้ผู้ใช้มุ่งเน้นไปที่งานพัฒนา โดยลดปริมาณการเขียนโค้ดในแต่ละงาน
ความสามารถของโปรแกรม.
คล้ายกับ , โค้ดอิกไนเทอร์ช่วยให้การติดต่อกับฐานข้อมูล ง่ายขึ้นด้วยแอ็กทิฟ เรคอร์ด
และสนับสนุนการใช้
ตานหม่อน

ตานหม่อน (ชื่อวิทยาศาสตร์: "Tarlmounia elliptica") เป็นพืชชนิดเดียวในสกุล "Tarlmounia" มีถิ่นกำเนิดในอินเดีย, พม่า และไทย รวมถึงกลายเป็นพืชท้องถิ่นในตอนใต้ของไต้หวันและรัฐควีนส์แลนด์ของออสเตรเลีย ลักษณะเป็นไม้เถาหรือไม้พุ่มเลื้อย ขึ้นแทรกในซอกหินตามหน้าผาชัน ลำต้นแตกกิ่งแขนงระเกะระกะ ห้อยระย้าลงมาตามหน้าผา กิ่งก้านเล็กเรียว มีสันตามยาว ขนสีเงิน ใบเดี่ยวเรียงสลับรูปใบหอกกลับ ขอบใบเรียบ เนื้อใบหนาคล้ายแผ่นหนัง ด้านบนเกลี้ยง ด้านล่างมีขนสีเงิน ด้านบนสีเขียว ด้านล่างสีขาว ดอกเป็นช่อกระจุกแน่น ดอกเล็กมีขนาดเล็ก เริ่มบานเป็นสีม่วง เมื่อโรยเป็นสีขาว มีกลิ่นหอม ออกที่ยอดหรือซอกใบ กลีบดอกสีนวล ผลเป็นผลแห้งไม่แตก ผลแห้งมีต่อมใส ๆ สีน้ำตาลอ่อน กระจายตามผิวผล มีขนเป็นพู่ติดรอบปลายผล
ตานหม่อนจัดเป็นสมุนไพรที่สามารถนำมาทำเป็นยาขับพยาธิได้ ใช้เป็นยาแก้พิษตานซาง ใช้ขับพยาธิไส้เดือนในท้อง และเป็นสมุนไพรหนึ่งในตำรับยาประสะมะแว้ง ซึ่งใช้บรรเทาอาการไอ ขับเสมหะ ช่วยให้ชุ่มคอ
หญ้าลอยลม

หญ้าลอยลม (ชื่อวิทยาศาสตร์: "Spinifex littoreus") เป็นหญ้าที่ขึ้นตามชายหาด ลำต้นทอดเกาะติดกับผืนทราย ลำต้นเหนียวขึ้นทอดต่อกันเป็นร่างแหคลุมพื้นทราย โดยหยั่งรากยึดเป็นจุด ๆ ใบงอกจากต้นเป็นรูปดาวกระจาย เมื่อถูกทรายกลบจะแทงยอดใหม่ขึ้นมาใหม่ได้ และใบที่หลุดออกจากต้นก็จะปลิวตามลมแล้วไปงอกเป็นต้นใหม่ได้เช่นกัน ใบแข็ง ป้องกันการสูญเสียน้ำ ระบบรากและลำต้นแบบร่างแหช่วยยึดผืนทรายและหาน้ำ และคอยดักเศษไม้เศษใบไว้ย่อยสลายสะสมเป็นสารอินทรีย์หน้าผิวดิน ช่อดอกออกเป็นรัศมีทุกทาง เมื่อผลแก่ ช่อผลจะหลุดจากต้น
ลากาเดเมีย

ลากาเดเมีย  เป็นรายการเรียลลิตี้โชว์ที่สามารถปลุกกระแสความสนใจต่อรายการประเภทนี้ได้ในประเทศเม็กซิโก ออกอากาศทางช่อง TV Azteca โดยรายการนี้มีจุดประสงค์เพื่อค้นหานักล่าฝันที่ได้รับความนิยมสูงสุด เพื่อรับรางวัลมากมายพร้อมกับโอกาสที่จะได้ก้าวเข้าสู่วงการบันเทิง รายการลากาเดเมียมีรูปแบบคล้ายกับรายการ Star Academy ที่เป็นที่แพร่หลายไปทั่วโลกกว่า 40 ประเทศแต่ไม่ได้จัดทำเป็นเรียลลิตี้ 24 ชั่วโมง ซึ่งทางรายการก็ได้ใช้รูปแบบนี้และได้หักมุมโดยการทำเป็นเรียลลิตี้โชว์ 24 ชั่วโมงขึ้นมาซึ่งทำให้รายการมีความแปลกใหม่จาก Star Academy เป็นอย่างมาก จนทำให้รายการนี้โด่งดังไปทั่ว และที่สำคัญแม้กระทั่งสหรัฐอเมริกาเองซึ่งก็มีรายการ Star Academy อยู่แล้วก็ยังได้ซื้อลิขสิทธิ์ลากาเดเมียไปทำอีกด้วย
รูปแบบรายการจะเป็นการคัดเลือกนักล่าฝันจากทั่วประเทศ (จำนวนนักล่าฝันและจำนวนสัปดาห์ในการแข่งขันแต่ละฤดูกาลจะเปลี่ยนไปเรื่อย ๆ) ซึ่งจะเข้ามาเพื่อให้ครูในบ้านในแต่ละสาขา ไม่ว่าจะเป็น Voice Trainer, Acting Trainer หรือ Dance Trainer ได้ขัดเกลาเพื่อให้นักล่าฝันแต่ละคนฝึกซ้อมพร้อมกับรับโจทย์ในแต่ละสัปดาห์เพื่อขึ้นทำการแสดงคอนเสิร์ตในวันอาทิตย์เป็นเวลากว่า 3 ชั่วโมงและอยู่ในบ้านท่ามกลางบ้านที่มีการติดตั้งกล้องวงจรปิดเพื่อถ่ายทอดให้เห็นทุกสิ่งตลอด 24 ชั่วโมง โดยออกอากาศถึง 2 ช่องตลอด 24 ชั่วโมงด้วยมุมกล้องที่ต่างกันออกไป ซึ่งจะใช้วิธีการตัดสินผ่านการโหวตจากผู้ชมทั่วประเทศซึ่งค่าโหวตนั้นจะสูงถึง 25 เปโซเม็กซิโกหรือ 2.5 ดอลลาร์สหรัฐ (ประมาณ 100 บาท) แต่ก็ดูเหมือนชาวเม็กซิโกจะไม่ค่อยใส่ใจนักกับค่าโหวตที่สูงเช่นนี้ จึงทำให้รายการนั้นถูกจัดขึ้นมาทุก ๆ ปีตั้งแต่ปี พ.ศ. 2545 แล้ว 
ผู้ชนะในแต่ละฤดูกาลจะได้เงินรางวัล 3,000,000 เปโซเม็กซิโกหรือ 300,000 ดอลลาร์สหรัฐ (ประมาณ 12,000,000 บาท) ส่วนผู้ที่ได้คะแนนโหวตน้อยที่สุดในแต่ละสัปดาห์เมื่อจบคอนเสิร์ตในวันอาทิตย์จะต้องเป็นผู้ที่เดินออกจากบ้านไป อีกทั้งรายการนี้ยังได้ถูกซื้อลิขสิทธิ์และได้รับความนิยมอย่างมากในหลายประเทศโดยใช้ชื่อต่างกันออกไป เช่น Akademi Fantasia ประเทศมาเลเซีย, Akademi Fantasi Indosiar ประเทศอินโดนีเซีย, True Academy Fantasia ประเทศไทย La Academia USA สหรัฐอเมริกา ซึ่งรายการได้ออกอากาศเป็นเวลา 10 ปีและได้ปิดตัวลงไปเป็นที่เรียบร้อยก่อนที่จะต่อยอดด้วย La Academia Kids สำหรับเด็ก
เวิลด์ออฟอาวเวอร์โอน

เวิลด์ออฟอาวเวอร์โอน  เป็นอัลบั้มที่ 3 ของบอยแบนด์ชาวไอริช เวสท์ไลฟ์ วางแผงเมื่อวันที่ 12 พฤศจิกายน 2001 โดยอัลบั้มนี้สามารถขึ้นสู่อันดับที่ 1 ในสหราชอาณาจักร ได้แก่ ซิงเกิลเพลง "Uptown Girl", "When You're Looking Like That", "Queen of My Heart", "World of Our Own" และ "Bop Bop Baby" และมีเพลง Evergreen ซึ่งได้ขับร้องใหม่ภายหลังโดย วิล ยัง ในอัลบั้ม From Now On
ฤทธิ์ปืนมนตรา เทพธิดาทมิฬ

ฤทธิ์ปืนมนตรา เทพธิดาทมิฬ (; โรมาจิ: "Mahōtsukai Kurohime")  เป็นการ์ตูนญี่ปุ่น ผลงานของ มาซาโนริ คาตาคุระ เรื่องราวของคุโรฮิเมะ แม่มดผู้เก่งกาจที่สุดในโลก แต่กลับต้องคำสาปให้กลายเป็นเด็กและผนึกฤทธานุภาพไว้ เนื่องจากเธอได้ต่อต้านเทพเจ้าผู้เป็นใหญ่เหนือสรรพสิ่ง หนทางที่เธอจะพ้นคำสาปได้ก็คือ "รักแท้" เธอได้พบกับ "ซีโร่" เด็กหนุ่มผู้รักเธอและมอบรักแท้ให้ จนเธอเกิดความรักอันแท้จริงต่อเขา และสามารถคลายคำสาปได้ หากแต่เมื่อหนทางการปลดปล่อยมนุษย์คือการต่อต้านเทพเจ้า คุโรฮิเมะและซีโร่จึงร่วมมือกันต่อต้านเทพเจ้า และทำให้เธอสูญเสียซีโร่ผู้เป็นที่รักไป คุโรฮิเมะจึงต้องแสวงหาหนทางที่จะชนะเทพเจ้าและให้ได้ผู้เป็นที่รักกลับคืน
ในเดือนมีนาคม ปี พ.ศ. 2549 ฤทธิ์ปืนมนตรา เทพธิดาทมิฬ ได้ถูกสร้างเป็นเกมสำหรับเครื่องเพลย์สเตชัน 2 โดย ทาการะโทมี (Takara-Tomy)
เด็กหนุ่มซึ่งถูกคุโรฮิเมะช่วยชีวิตไว้ในวัยเด็ก สิบปีต่อมา เขาได้กลายเป็นมือปืนผู้มีฉายาว่า "สี่ปืนไวสายฟ้าซีโร่" และต่อสู้เพื่อคุณธรรมโดยมีคติว่าปืนคืออาวุธที่ใช้เพื่อคุณธรรม และออกเดินทางร่วมกับคุโรฮิเมะ ด้วยความประทับใจในความรักที่เธอมอบให้เขาเมื่อครั้งยังเยาว์ ซีโร่ทนความเอาแต่ใจของคุโรฮิเมะในร่างฮิเมโกะได้มากมายและปกป้องเธอ จนฮิเมโกะให้ความรักตอบแทนมาและกลายร่างเป็นคุโรฮิเมะ แม่มดสาวสวยผู้เปี่ยมฤทธานุภาพ แต่แล้วชะตากลับทำให้พวกเขาต้องพรากจากกันด้วยความตาย ซีโร่เข็นเรือที่มีร่างอันสลบไสลจากการต่อสู้กับเทพของคุโรฮิเมะข้ามฝั่งแม่น้ำแห่งความตายที่กัดกร่อนร่างกายของเขาจนสิ้น เพื่อให้คุโรฮิเมะรอดจากความตายหลังการต่อสู้กับเทพมรณะดาร์คเร ภาพสุดท้ายที่เธอเห็นคือศีรษะของเขาที่กลิ้งสู่แม่น้ำแห่งความตาย และมีเพียงผ้าพันคอของเขาเหลือไว้เป็นของดูต่างหน้า แต่เทพเจ้าก็ลิขิตชะตาอันน่าสะพรึงกลัวให้ทั้งสองได้พบกันอีกครั้ง
มือปืนมนตราซึ่งสวยและทรงฤทธานุภาพที่สุดในโลก เธอมีความมั่นใจสูงหากไร้ซึ่งความรัก เนื่องจากเทพได้แย่งชิงความรักไปจากเธอ ตามปรกติเธอจะถูกสาปให้เป็น "ฮิเมโกะ" เด็กสาวตัวน้อยที่ช่างเอาแต่ใจตัวเองและเห็นแก่ตัว หากเมื่อไรที่เธอได้รับความรักจากซีโร่ จนเกิดรักขึ้นในใจเธอ เธอจะกลายเป็นคุโรฮิเมะ แม่มดสาวสาวผู้ทรงฤทธิ์ เหตุที่เธอต่อต้านเทพเจ้า เนื่องจากเห็นความจริงว่าเทพเจ้าเห็นมนุษย์ไร้ค่าและเป็นเหตุแห่งความวุ่นวายในโลก จึงหวังจะช่วยโลกโดยทำลายเหล่าเทพเจ้าแต่เธอกลับพลาดท่าให้เทพเจ้า จนถูกแยกความรักและความทรงจำออกกลายเป็นสองร่างคือ "คุโรฮิเมะ" และ "ชิโรฮิเมะ" ชิโรฮิเมะถูกเทพเจ้าทำให้กลายเป็นเทพธิดาแห่งความรัก และชิโรฮิเมะได้สาปให้คุโรฮิเมะกลายเป็นฮิเมโกะ เนื่องจากเห็นว่าร่างของคุโรฮิเมะนั้นเป็นส่วนที่ไร้ซึ่งความรัก จะสร้างความเดือดร้อนแก่โลก ภายหลังชิโรฮิเมะถูกดาร์คเรฆ่าตายเพราะช่วยเหลือคุโรฮิเมะและซีโร่
มือปืนร่างใหญ่ผู้ตกหลุมรักคุโรฮิเมะ แต่กลับถูกเธอสาปให้มีรอยอักษร "สุนัข" ไว้ที่กลางหลังและทอดทิ้ง เนื่องจากเธอไม่ต้องการให้โอนิมารุเดือดร้อน ภายหลังเขาเคียดแค้นคุโรฮิเมะมาก จนตั้งกองกำลังโอนิมารุเพื่อไล่ล่าเธอ หากภายหลังโอนิมารุก็ทราบความจริงว่าคุโรฮิเมะคิดเช่นไรจนไม่มีความแค้นอีก แต่เขาก็กลับถูกสาวกของเทพมรณะสาปกลายเป็นซึจิโนโกะ
เทพมรณะผู้สง่างามเมื่อแรกพบ แต่ไร้ซึ่งน้ำใจ โหดเหี้ยม และเห็นความรักเป็นเรื่องเหลวไหล เขาเรียกแม่น้ำแห่งความตายออกมาเพื่อทำลายคุโรฮิเมะและซีโร่ แต่สุดท้ายก็ถูกทั้งสองสังหาร
เทิร์นอะราวด์

เทิร์นอะราวด์  เป็นสตูดิโออัลบั้มชุดที่สี่ของบอยแบนด์ไอริชเวสท์ไลฟ์ วางจำหน่ายเมื่อวันที่ 24 พฤศจิกายน พ.ศ. 2546 โดยบีเอ็มจี ซิงเกิลแรกที่ปล่อยคือเพลง "เฮย์วอตเอเวอร์" ซิงเกิลต่อมาเป็นเพลงคัฟเวอร์ของเพลงฮิตของแบร์รี แมนิโลว์ "แมนดี" เวอร์ชันแบนด์ทำให้พวกเขาได้อันดับหนึ่งในสหราชอาณาจักรครั้งที่ 12 และรางวัลสถิติไอริชแห่งปี "ออบเวียส" เป็นเพลงต้นฉบับ และเป็นซิงเกิลที่สามและสุดท้ายที่ออกจากอัลบั้ม
ชาร์ต.
<templatestyles src="Col-begin/styles.css"/>
สามสี

สามสี เป็นชื่อของหมาพันธุ์บาสเซ็ท ฮาวด์เพศผู้ สัตว์เลี้ยงของหม่อมราชวงศ์คึกฤทธิ์ ปราโมชระหว่างดำรงตำแหน่งนายกรัฐมนตรี เมื่อ พ.ศ. 2518-2519 หม่อมราชวงศ์คึกฤทธิ์ได้สามสีมาจากเพื่อน ตั้งชื่อตามสีตัว ที่เป็นลายด่างสามสีสลับกัน คือ สีขาว สีดำ และสีน้ำตาล
หม่อมราชวงศ์คึกฤทธิ์ ปราโมช เลี้ยงหมาไว้ที่บ้านซอยสวนพลูพร้อมกันถึง 11 ตัว ตัวที่เจ้าของรักที่สุด คือ สามสี และ ลูกของ "สีหมอก" หมาพันธุ์ไทยที่หม่อมราชวงศ์คึกฤทธิ์เก็บมาจากหาดแม่พิมพ์ จังหวัดระยอง ชื่อ "เสือใบ" โดยทั้งสองตัวนอนบนเตียงเดียวกับหม่อมราชวงศ์คึกฤทธิ์ เมื่อครั้งที่นักข่าวต่างประเทศเดินทางมาสัมภาษณ์นายกรัฐมนตรี หมาทั้งสองตัวก็อยู่ด้วยตลอดเวลา และปรากฏอยู่ในภาพข่าวที่เผยแพร่ในต่างประเทศ ในขณะที่ท่านดำรงตำแหน่งนายกรัฐมนตรี หนังสือพิมพ์มักจะลงข่าวเกี่ยวกับสามสี เสือใบ และสีหมอก อยู่เสมอ รวมทั้งปรากฏตัวในภาพยนตร์ "พ่อปลาไหล" ของเชิด ทรงศรี ที่ถ่ายทำที่บ้านซอยสวนพลู 
หม่อมราชวงศ์คึกฤทธิ์เขียนไว้ในคอลัมน์ ข้างสังเวียน ในหนังสือพิมพ์สยามรัฐ เมื่อ พ.ศ. 2521 ว่าจะเลี้ยงสามสีและเสือใบ เป็นคู่สุดท้าย เพราะตนเองก็อายุมากแล้ว หากตายไปเสียก่อนหมา ก็จะทำให้หมาต้องเศร้าโศก และต้องเป็นภาระให้คนข้างหลังต้องเลี้ยงดู 
สามสีตายเมื่อประมาณ พ.ศ. 2524 ส่วนเสือใบ ยังมีอายุยืนถึงหลัง พ.ศ. 2529
นกแบล็กเบิร์ด

นกเดินดงสีดำ หรือ นกแบล็กเบิร์ด (ชื่อวิทยาศาสตร์: "Turdus merula") เป็นนกชนิดหนึ่ง ในวงศ์นกเดินดง (Turdidae) พบได้ทั่วไปในทวีปยุโรปและเอเชีย มักอาศัยอยู่ในพื้นที่ ๆ ที่เป็นป่าโปร่ง, พื้นที่เกษตรกรรม และพื้นที่เปิดโล่งต่าง ๆ ที่ราบถึงความสูง 950 เมตร
นกตัวผู้มีขนาดใหญ่ ปากและหนังรอบตาสีเหลือง ขนลำตัวดำทั้งหมด แข้งและตีนเหลือง นกตัวเมียมีปากสีเหลืองหรือเหลืองแกมน้ำตาล ปลายอาจมีสีดำ ขนลำตัวน้ำตาลดำ คอน้ำตาลอ่อนมีลายขีดจาง ๆ 
มีความยาวลำตัว 23.5 - 29 เซนติเมตร อายุเฉลี่ยของนกเดินดงสีดำคือ 2.4 ปีและนกเดินดงสีดำที่อายุยืนที่สุดที่เคยมีการค้นพบคือ 20 ปี
สำหรับในประเทศไทย ถือเป็นนกที่หายากมาก
มอนเตร์เรย์

มอนเตร์เรย์  เป็นเมืองหลวงของรัฐนวยโบเลออน ทางตะวันออกเฉียงเหนือของประเทศเม็กซิโก มีพื้นที่ 860 ตารางกิโลเมตร มีประชากร 1,133,814 คน (พ.ศ. 2548) และเป็นเมืองที่มีรายได้เฉลี่ยต่อหัวสูงที่สุดในประเทศเม็กซิโก
พระที่นั่งพุทไธสวรรย์

พระที่นั่งพุทไธสวรรย์ เป็นพระที่นั่งภายในพระราชวังบวรสถานมงคล สร้างขึ้นโดยสมเด็จพระบวรราชเจ้ามหาสุรสิงหนาท เดิมมีนามว่า "พระที่นั่งสุทธาสวรรย์" เดิมสมเด็จพระบวรราชเจ้ามหาสุรสิงหนาทมีพระราชดำริให้สร้างขึ้นเพื่อทำการพระราชพิธีต่าง ๆ เช่น พระราชพิธีตรุษสารท พระราชพิธีโสกันต์พระเจ้าลูกเธอ เป็นต้น หลังจากนั้น เมื่อปี พ.ศ. 2330 พระองค์เสด็จไปยังเชียงใหม่ และไดัอัญเชิญพระพุทธสิหิงค์ลงมา พระองค์จึงทรงพระราชอุทิศพระที่นั่งองค์นี้เป็นที่ประดิษฐานพระพุทธสิหิงค์ ต่อมา สมเด็จพระบวรราชเจ้ามหาศักดิพลเสพ ทรงเปลี่ยนนามพระที่นั่งองค์นี้ว่า "พระที่นั่งพุทไธสวรรย์" ปัจจุบัน พระที่นั่งพุทไธสวรรย์เป็นส่วนหนึ่งของพิพิธภัณฑสถานแห่งชาติ พระนคร
ประวัติ.
สมเด็จพระบวรราชเจ้ามหาสุรสิงหนาทโปรดเกล้าโปรดกระหม่อม ให้สร้างพระที่นั่งขึ้น เดิมมีพระดำริว่าจะใช้สำหรับเป็นสถานที่ประกอบพระราชพิธีต่าง ๆ เช่น พระราชพิธีตรุษสารท พระราชพิธีโสกันต์พระเจ้าลูกเธอ ในระหว่างนั้นเมื่อปี พ.ศ. 2330 พระบาทสมเด็จพระพุทธยอดฟ้าจุฬาโลกมหาราชมีพระบรมราชโองการให้พระองค์เสด็จขึ้นไปยังเมืองเชียงใหม่เพื่อสำรวจการสร้างเมืองขึ้นใหม่ให้ประชาชนอยู่ได้ตามปกติ ซึ่งในขณะนั้น เมืองเชียงใหม่อาจจะถือได้ว่าเป็นเมืองร้างเนื่องจากเกิดศึกสงครามอยู่บ่อยครั้ง ประชาชนส่วนใหญ่จึงอพยพลี้ภัยไปอาศัยอยู่เมืองอื่น ในระหว่างการสำรวจนั้น พระองค์ได้พบพระพุทธสิหิงค์ และทรงระลึกได้ว่าเป็นพระพุทธรูปที่เคยประดิษฐาน ณ วัดพระศรีสรรเพชญ์ ตั้งแต่สมัยกรุงศรีอยุธยา พระองค์จึงอัญเชิญพระพุทธสิหิงค์ลงมาที่พระนคร แล้วทรงพระราชอุทิศพระที่นั่งองค์นี้ พร้อมทั้งสร้างปราสาททองห้ายอดถวายเป็นที่ประดิษฐานพระพุทธสิหิงค์ และประทานนามพระที่นั่งว่า "พระที่นั่งสุทธาสวรรย์"
ภายหลังการเสด็จสวรรคตของสมเด็จพระบวรราชเจ้ามหาสุรสิงหนาท พระบาทสมเด็จพระพุทธยอดฟ้าจุฬาโลกมหาราชทรงพระราชดำริว่า "พระพุทธรูปเงินทองและของพุทธบูชามีอยู่ในพระที่นั่งสุทธาสวรรย์มาก หากทิ้งไว้ผู้ร้ายจะลักเอาไปเสีย" ดังนั้น จึงโปรดฯ ให้อัญเชิญพระพุทธสิหิงค์และพระพุทธรูปอื่น ๆ มาประดิษฐานไว้ที่พระอุโบสถ วัดพระศรีรัตนศาสดาราม ตั้งแต่นั้นมา
ในสมัยสมเด็จพระบวรราชเจ้ามหาเสนานุรักษ์ พระองค์โปรดให้รื้อปราสาททองห้ายอดซึ่งเคยประดิษฐานพระพุทธสิหิงค์ออก แล้วให้ตั้งพระแท่นเศวตฉัตรแทนเพื่อใช้เป็นที่เสด็จออกแขกเมือง และพระสงฆ์ถวายพระธรรมเทศนา
ต่อมา สมเด็จพระบวรราชเจ้ามหาศักดิพลเสพทรงปฏิสังขรณ์พระที่นั่งสุทธาสวรรย์ใหม่ ซึ่งสมเด็จฯ กรมพระยาดำรงราชานุภาพได้ทรงพระนิพนธ์ไว้ว่า การปฏิสังขรณ์ในครั้งนี้เป็นที่น่าชมอย่างหนึ่งที่ของเดิมสิ่งใดดีเอาไว้หมดทุกอย่าง เป็นแต่ซ่อมแซมที่ชำรุด จึงยังแลเห็นของเดิมที่ทำโดยประณีตบรรจงมาจนทุกวันนี้ พร้อมกันนี้ พระองค์ทรงเปลี่ยนนาม "พระที่นั่งสุทธาสวรรย์" เป็น "พระที่นั่งพุทไธสวรรย์" อาจจะด้วยเหตุผล 3 ประการ ได้แก่
หลังจากนั้น เมื่อพระบาทสมเด็จพระปิ่นเกล้าเจ้าอยู่หัวเสด็จมาประทับที่พระบวรราชวัง พระองค์ได้อัญเชิญพระพุทธสิหิงค์ซึ่งพระบาทสมเด็จพระพุทธยอดฟ้าจุฬาโลกมหาราชได้อัญเชิญไปประดิษฐาน ณ วัดพระศรีรัตนศาสดาราม กลับมาประดิษฐาน ณ พระที่นั่งพุทไธสวรรย์ดังเดิม
พระที่นั่งสุทธาสวรรย์

พระที่นั่งสุทธาสวรรย์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พระผง ๙ สมเด็จ

พระผง ๙ สมเด็จ เป็นพระเครื่องเนื้อผง ที่จัดสร้างตามแบบพระผงสมเด็จพระพุฒาจารย์ (โต พฺรหฺมรํสี) ถือเป็นส่วนหนึ่งของการเฉลิมฉลองปีมหามงคลที่พระบาทสมเด็จพระเจ้าอยู่หัวมหาภูมิพลอดุลยเดชฯมีพระชนมายุ 80 พรรษา ในวันที่ 5 ธันวาคม พ.ศ. 2550 โดยกรมทรัพยากรน้ำซึ่งมีหน้าที่ดูแลทรัพยากรน้ำของประเทศ มีโครงการจัดงาน "รวมใจภักดิ์ อนุรักษ์ และพัฒนาแม่น้ำ คู คลอง" เพื่อร่วมเฉลิมพระเกียรติในโอกาสดังกล่าว โดยรายได้ส่วนหนึ่งจากการบริจาคกรมทรัพยากรน้ำจะมอบให้มูลนิธิชัยพัฒนาและเป็นสวัสดิการกรมทรัพยากรน้ำในการดูแลรักษาแหล่งน้ำของประเทศ จึงดำเนินการจัดสร้าง พระผง ๙ สมเด็จ ขึ้น
มวลสาร.
พระผง ๙ สมเด็จ ได้รับเมตตานุเคราะห์จากสมเด็จพระญาณสังวร สมเด็จพระสังฆราช สกลมหาสังฆปรินายก ประทานมวลสารในการจัดสร้าง มวลสารหลักสำคัญ คือ เส้นพระเกศาประทานจากสมเด็จพระราชาคณะทุกรูปในขณะนั้นได้แก่
นอกจากนี้ ยังมีมวลสารมงคลอื่น ๆ ทั่วประเทศไทย และมวลสารที่เป็นมวลสารหลักในการจัดสร้างพระผงสมเด็จตามแบบสมเด็จพระพุฒาจารย์ (โต พรหมรังสี) อาทิ ผงปถมัง ผงมหาราช ผงอิทธิเจ ผงนิทสิงเห ผงพุทธคุณ ดินทุ่งเศรษฐี จังหวัดกำแพงเพชร รวมกับการบดพระผงสมเด็จเก่าและมวลสารจากวัดระฆังโฆสิตารามวรมหาวิหาร วัดอินทรวิหาร วัดเกศไชโย มารวมเป็นมวลสารในการจัดสร้างพระผง ๙ สมเด็จด้วย
พิธีกรรม.
พระผง ๙ สมเด็จ ได้จัดพิธีบวงสรวงขอจัดสร้าง ณ วัดระฆังโฆสิตารามวรมหาวิหาร เมื่อวันอังคารที่ 14 สิงหาคม พ.ศ. 2550 และมีพิธีอธิษฐานจิตกดพิมพ์ปฐมฤกษ์ ณ ตำหนักสมเด็จ วัดสระเกศราชวรมหาวิหาร โดยสมเด็จพระพุฒาจารย์ (เกี่ยว อุปเสโณ) เป็นผู้อธิษฐานจิตและกดพิมพ์ปฐมฤกษ์ ร่วมกับประธานฝ่ายฆราวาส มีพระปฐมฤกษ์ในการกดพิมพ์ครั้งนั้น จำนวน 15 องค์ พิธีมหาพุทธาภิเษก พระผง ๙ สมเด็จ จัดขึ้นในวันอาทิตย์ที่ 16 กันยายน พ.ศ. 2550 ณ พระวิหาร พุทธมณฑล อำเภอพุทธมณฑล จังหวัดนครปฐม ซึ่งเป็นวันเดียวกับวันจัดงานรวมใจภักดิ์ อนุรักษ์และพัฒนาแม่น้ำ คู คลอง 
โดยพิธีมหาพุทธาภิเษกได้รับเมตตานุเคราะห์จากสมเด็จพระราชาคณะร่วมพิธี ได้แก่ สมเด็จพระพุฒาจารย์ เป็นประธานจุดเทียนชัย สมเด็จพระมหาวีรวงศ์ เป็นประธานดับเทียนชัย มีพระภิกษุสมณศักดิ์ร่วมสวดเจริญพระพุทธมนต์ 10 รูป ได้แก่ พระพรหมเวที วัดไตรมิตรวิทยารามวรวิหาร, พระพรหมสุธี วัดสระเกศราชวรมหาวิหาร, พระธรรมกิตติเมธี วัดสัมพันธวงศารามวรวิหาร, พระธรรมวรเมธี วัดราชบพิธสถิตมหาสีมารามราชวรวิหาร, พระธรรมปริยัติเวที วัดพระปฐมเจดีย์ราชวรมหาวิหาร, พระธรรมสิทธินายก วัดสระเกศราชวรมหาวิหาร, พระเทพรัตนสุธี วัดปทุมคงคาราชวรวิหาร, พระเทพมุนี วัดไตรมิตรวิทยารามวรวิหาร, พระราชรัตนมุนี วัดพระปฐมเจดีย์ราชวรมหาวิหาร และพระราชปัญญาโสภณ วัดสระเกศราชวรมหาวิหาร
พระสมณศักดิ์นั่งปรกอธิษฐานจิต จำนวน 9 รูป ได้แก่ พระเทพวิสุทธิเมธี (เจ้าคุณเที่ยง) วัดระฆังโฆสิตารามวรมหาวิหาร, พระเทพโกศล วัดปากน้ำ, พระเทพคุณาภรณ์ วัดสังเวชวิศยาราม, พระราชญาณวิสิฐ วัดหลวงพ่อสดธรรมกายาราม, พระราชรัตนวราภรณ์ วัดพนัญเชิงวรวิหาร, พระนิกรมมุนี วัดไตรมิตรวิทยารามวรวิหาร, พระพิพัฒน์วิริยาภรณ์ วัดไร่ขิง, พระพิพิธพัฒนาทร วัดปริวาส และพระครูวินัยธร องอาจ อาภกโร โดยมีพระสงฆ์สายสมเด็จพระพุฒาจารย์ (โต พฺรหฺมรํสี) นั่งสวดภาณวาร
แบบพระ.
พระผง ๙ สมเด็จ จัดสร้าง 5 แบบพิมพ์ 2 ขนาด และ 4 เนื้อ ดังนี้
ตราสัญลักษณ์.
ตราสัญลักษณ์จำลองมาจากพัดยศสมณศักดิ์ชั้นสมเด็จพระราชาคณะหรือชั้นสุพรรณบัฏ รูปพัดแฉกทรงพุ่มข้าวบิณฑ์ เส้นรอบด้านในมาจากช่อใบเทศ มีเลข ๙ ตรงกลาง แสดงถึง จำนวนรวมของสมเด็จพระสังฆราชและสมเด็จพระราชาคณะทั้งหมด มีเครื่องหมายอุณาโลม หมายถึง ความอุดมมงคลสูงสุดเสมือนแทนสมเด็จพระพุทธเจ้า
มหาวิทยาลัยมคธ

มหาวิทยาลัยมคธ  เป็นมหาวิทยาลัยรัฐบาล อยู่ในเมืองโพธิคยา อำเภอคยา รัฐพิหาร ประเทศอินเดีย จัดตั้งขึ้นโดยรัฐบัญญัติมหาวิทยาลัยแห่งรัฐพิหาร พ.ศ. 2519 ทั้งนี้ โดยพฤตินัยแล้วมหาวิทยาลัยก่อตั้งขึ้นใน พ.ศ. 2505 โดยนายสัตเยนทรา นารายัณ สิงห์  อดีตรัฐมนตรีว่าการกระทรวงศึกษาธิการของอินเดีย มีวัตถุประสงค์แรกเริ่มเพื่อการเผยแผ่พุทธศาสนา มหาวิทยาลัยเปิดทำการครั้งแรกในวันที่ 2 มีนาคม ปีก่อตั้งนั้นเอง ปัจจุบัน จัดการเรียนการสอนในสาขาเศรษฐศาสตร์ มนุษยศาสตร์ สังคมศาสตร์ วิทยาศาสตร์ พาณิชยศาสตร์ คอมพิวเตอร์ศึกษา วิทยาการคอมพิวเตอร์ แพทยศาสตร์ วิศวกรรมศาสตร์ และบริหารศาสตร์
ประวัติ.
เริ่มดำเนินการก่อสร้างเมื่อวันที่ 1 มีนาคม พ.ศ. 2505 หรือ ค.ศ. 1962 มีท่าน สารวปัลลี เรธะ ขิสษานัน (Sarvapalli Redha Khisshanan) ขณะดำรงตำแหน่งเป็นประธานาธิบดีของประเทศอินเดีย เป็นผู้มาวางศิลาฤกษ์ และมี ดร. เค เค ทุตตะ (Dr. K. K. Dutta) ผู้มีชื่อเสียงด้านประวัติศาสตร์โลก ได้รับการแต่งตั้งให้เป็นอธิการบดีท่านแรก
ในระยะแรกได้ดำเนินงานด้านการศึกษา 7 ภาควิชา 2 วิทยาเขต และ 27 วิทยาลัยในเครือข่ายเท่านั้น มหาวิทยาลัยมคธเป็นสถานที่ที่ดึงดูดนักปราชญ์ทางพุทธศาสนาได้ดี ทั้งชาวอินเดียและชาวต่างประเทศ
ในปัจจุบันนี้ได้กลายเป็นมหาวิทยาลัยที่มีขนาดใหญ่ มีวิทยาเขตถึง 45 แห่ง และวิทยาลัยในเครือข่ายอีก 96 แห่ง นอกจากนี้ยังมีวิทยาลัยทางแพทยศาสตร์อีก 2 แห่ง วิทยาลัยทางวิศวกรรมศาสตร์อีก 2 แห่ง มีพื้นที่ก่อสร้างของมหาวิทยาลัยทั้งหมดประมาณ 500 เอเคอร์ หรือประมาณ 1,250 ไร่ มหาวิทยาลัยมคธนับเป็นมหาวิทยาลัยที่มีชื่อเสียงอีกแห่งหนึ่งของประเทศอินเดีย และเป็นมหาวิทยาลัยของรัฐบาลอินเดีย และเป็นมหาวิทยาลัยที่มีนักศึกษาไทยตั้งแต่อดีตจนถึงปัจจุบันจำนวนมากกว่า 300 คน โดยคณะสังคมศาสตร์ (Social Sciences) เป็นคณะที่มีนักศึกษาไทยมากที่สุด
เมื่อวันที่ 20 ธันวาคม 2010 มีคนไทยที่สำเร็จการศึกษาตั้งแต่ปี 2007-2010 เข้าพิธีรับปริญญาดุษฎีบัณฑิตที่มหาวิทยาลัยมคธ จำนวน 31 คน
เข็ม (พืช)

เข็ม เป็นไม้พุ่มจัดอยู่ในวงศ์ Rubiaceae ลักษณะของดอกจะเกิดจากการอยู่รวมกันเป็นช่อ ๆ มีหลากหลายสี มีคุณค่าทางสมุนไพร ดอกเข็มที่ยังตูมสามารถนำมาชุบแป้งหรือไข่ทอดทานเป็นอาหารได้
เข็มเป็นพืชที่ต้องการแสงแดดจัด ต้องการปริมาณน้ำปานกลาง สามารถทนต่อความแห้งแล้ง การให้น้ำ 3-5 วัน/ครั้ง ชอบดินร่วนซุย ดินร่วนปนทราย มีความชุ่มชื้น ใส่ปุ๋ยคอกหรือปุ๋ยหมัก อัตรา 0.5-1 กิโลกรัม/ต้น ควรใส่ 5-6 ครั้ง/ปี ขยายพันธุ์โดยการปักชำ การเพาะเมล็ด การตอน วิธีที่ได้ผลดีและนิยมกัน คือ การปักชำและการตอน
ใช้กระถางทรงสูงขนาด 8-12 นิ้ว ใช้ปุ๋ยคอกหรือปุ๋ยหมัก แกลบผุ ดินร่วนอัตรา 1:1:1 ผสมดินปลูกควรเปลี่ยนกระถางปีละครั้งเพราะการเจริญเติบโตของทรงพุ่มโตขึ้นและเพื่อเปลี่ยนดินปลูกใหม่ทดแทนดินปลูกเดิมที่เสื่อมสภาพไป
นิยมปลูกเป็นกลุ่มตกแต่งสวนบริเวณบ้านหรือปลูกเป็นแนวรั้วก็ได้ สามารถตัดแต่งและบังคับรูปทรงได้ตามความเหมาะสม และความต้องการของผู้ปลูก ขนาดหลุมปลูก 30 x 30 x 30 เซนติเมตร ใช้ปุ๋ยคอก หรือปุ๋ยหมัก ดินร่วน อัตรา 1:2 ผสมดินปลูก
ความเชื่อ.
คนไทยโบราณเชื่อว่า บ้านใดปลูกเข็มไว้ประจำบ้าน จะทำให้มีความฉลาดเฉียบแหลม เพราะเข็มคือสิ่งที่มึความแหลมคมดังนั้นคนไทยโบราณจึงใช้ดอกเข็มในพิธีไหว้ครูเพื่อจะได้เป็นนักปราชญ์ที่มีสติปัญญาฉลาดเฉียบแหลมนอกจากนี้ยังใช้ดอกเข็มเป็นเครื่องบูชาสิ่งศักดิ์สิทธิ์ และพิธีทางศาสนาได้เป็นสิริมงคลยิ่งนัก
เพื่อเป็นสิริมงคลแก่บ้านและผู้อาศัย ควรปลูกต้นเข็มไว้ ทางทิศตะวันออก ผู้ปลูกควรปลูกในวันพุธเพราะโบราณเชื่อว่าการปลูกไม้เพือเอาประโยชน์ทั่วไปทางดอก ให้ปลูกในวันพุธ
นะนะอิโระ โนะ อะชิตะ ~brand new beat~ / Your Color

นะนะอิโระ โนะ อะชิตะ ~แบนด์ นิว บีท ~ / ยัวร์ คัลเลอร์ (; โรมาจิ: "七色の明日 ～brand new beat～ / Your Color") เป็นซิงเกิลภาษาญี่ปุ่นที่ 19 และเป็นดับเบิ้ล เอ ไซด์ ซิงเกิลที่ 5 ของโบอา วางจำหน่ายเมื่อวันที่ 5 เมษายน พ.ศ. 2549 ซึ่งซิงเกิลนี้เปิดตัววันแรกในอันดับที่ 1 เดลี่ชาร์ตก่อนจะตกลงไปอยู่ในอันดับที่ 3 ในวันถัดมา เปิดสัปดาห์แรกในอันดับที่ 3 และมียอดขายรวม 90,936 แผ่น 
เพลงะานะอิโระ โนะ อะชิตะ~แบรนด์ นิว บีท~เป็นเพลงประกอบโฆษณาเครื่องสำอางของฟาซิโอ ส่วนเพลง Your Color เป็นเพลงประกอบเกมของเครื่องเอกซ์บ็อกซ์ 360 อย่าง "ไนตี้ไน ไนท์"
กัญชง

กัญชง เป็นไม้ล้มลุกมีลักษณะทางพฤกษศาสตร์คล้ายกัญชา แตกต่างกัน คือ ต่อมน้ำมันของกัญชงมีน้อยกว่า เดิมเป็นพืชที่เติบโตเฉพาะในเอเชียตะวันออก แต่ปัจจุบันกระจายไปทั่วโลก เนื่องจากมีการเพาะปลูกอย่างแพร่หลาย จัดอยู่ในพืชซึ่งให้ประโยชน์หลักทางด้านสิ่งทอเป็นสำคัญ พืชชนิดนี้ได้รับการจัดประเภทครั้งแรกโดยคาร์ล ลินเนียสใน ค.ศ. 1753
ในเดิมทีนั้นกัญชงเคยเป็นพืชล้มลุกที่ได้รับการจัดให้อยู่ในวงศ์เดียวกับพืชตระกูลตำแย (Urticaceae) แต่ว่าในตอนหลังนั้นพบว่ามันมีคุณสมบัติและลักษณะเฉพาะหลายอย่างที่ต่างออกไปจากพืชตระกูลตำแยเป็นอย่างมาก จึงได้รับการแบ่งเป็นอีกวงศ์หนึ่งโดยเฉพาะนั้นคือวงศ์ Cannabidaceae
กัญชงกับชาวม้ง.
กัญชงนั้นถือว่า เป็นพืชพื้นบ้านที่มีความสำคัญกับวัฒนธรรมประเพณีของชาวม้งนับตั้งแต่ที่เกิดมาจนตายเป็นอย่างมาก เรียกในภาษาม้งว่า "หมั้ง" หรือ "ม่าง" ตามความเชื่อของม้ง เชื่อว่าเทพเจ้า หรือ เย่อโซ๊ะ (Yawm Saub) เป็นผู้สร้างโลก สร้างมนุษย์ และได้ประทานพันธุ์พืช พันธุ์สัตว์ มาให้มนุษย์ได้ใช้ หมั้งก็เป็นพันธุ์พืชชนิดหนึ่งที่ได้ประทานมาให้มนุษย์ได้ใช้ทำเป็นเครื่องนุ่งห่ม ใช้สอย และใช้ในพิธีกรรมต่าง ๆ
ชาวม้งจะลอกเปลือกกัญชง แล้วนำเส้นใยมาต่อกันเป็นเส้น เพื่อใช้เป็นเส้นด้ายและเส้นเชือก นอกจากนี้ยังใช้ในพิธีกรรมต่าง ๆ และใช้เป็นรองเท้าของคนตายเพื่อเดินทางไปสวรรค์ ทำเป็นเป็นด้ายสายสิญจน์พิธีกรรมต่าง ๆ ตลอดจนใช้ทอผ้า ทำเครื่องนุ่งห่ม ที่สำคัญคือในพิธีอัวเน้งหรือพิธีเข้าทรง ซึ่งเป็นงานประเพณีสำคัญของชาวม้ง 
กัญชงในประเทศไทย.
ตั้งแต่วันที่ 15 ธันวาคม พ.ศ. 2563 กระทรวงสาธารณสุขได้ประกาศให้กัญชาและกัญชงยังคงเป็นยาเสพติดให้โทษประเภท 5 เพียงแต่ส่วนของกัญชงที่ได้จากการปลูกหรือผลิตในประเทศ ได้แก่ ใบที่ไม่ติดกับช่อดอก กิ่ง ก้าน ลำต้น เปลือก ราก และ เส้นใย รวมถึงสารสกัดที่มี CBD เป็นส่วนประกอบและกากที่เหลือจากการสกัด ซึ่งต้องมี THC ไม่เกินร้อยละ 0.2 เมล็ดกัญชงน้ำมันและสารสกัดจากเมล็ดกัญชง ไม่จัดเป็นยาเสพติดให้โทษในประเภท 5 โดยสามารถนำไปใช้ประโยชน์ทางการแพทย์ การศึกษาวิจัย ผลิตภัณฑ์สุขภาพ และอื่น ๆ ได้ ประชาชนสามารถใช้ส่วนต่าง ๆ ของกัญชงที่ไม่จัดเป็นยาเสพติดดังกล่าว ไปประกอบอาหาร ทำยารักษาโรค เป็นต้น ส่วนการนำเข้ากัญชงสามารถทำได้ โดยขออนุญาตเป็นยาเสพติด ยกเว้น เปลือกแห้ง แกนลำต้นแห้ง และเส้นใยแห้ง ซึ่งได้รับการยกเว้นไม่เป็นยาเสพติดตามประกาศนี้
วิกิพีเดียภาษาเบงกอล

วิกิพีเดียภาษาเบงกอล  เป็นสารานุกรมวิกิพีเดียที่จัดทำขึ้นในภาษาเบงกอล เปิดตัวในวันที่ 27 มกราคม ค.ศ. 2004 โดยมีบทความมากกว่า 10,000 บทความในเดือนตุลาคม ค.ศ. 2006 กลายเป็นวิกิพีเดียภาษาในเอเชียใต้ที่สองที่ทำได้ ณ วันที่ #เปลี่ยนทาง วิกิพีเดียภาษาเบงกอลมีบทความ บทความกับผู้ใช้ที่มีความเคลื่อนไหวต่อเดือนที่ บัญชี 
ใน ค.ศ. 2018 มีผู้เข้าชมวิกิพีเดียภาษาเบงกอลจากทั่วโลกประมาณ 190 ล้านครั้ง โดยทำเป็นจำนวนเฉลี่ยได้ที่มากกว่า 500,000 ครั้งต่อวัน
วิกิพีเดียภาษาฮินดี

วิกิพีเดียภาษาฮินดี  เป็นสารานุกรมวิกิพีเดียที่จัดทำขึ้นในภาษาฮินดี เริ่มสร้างเมื่อเดือนกรกฎาคม ค.ศ. 2003 ปัจจุบันวิกิพีเดียภาษาฮินดีมีบทความทั้งหมด บทความ (2025)
โดยเฉลี่ย มีผู้เข้าชมวิกิพีเดียภาษาฮินดีในเดือนธันวาคม ค.ศ. 2022 ที่ 50 ถึง 70 ล้านครั้งต่อเดือน ส่วนใหญ่มาจากอินเดีย
วิกิพีเดียภาษาแอลเบเนีย

วิกิพีเดียภาษาแอลเบเนีย  เป็นสารานุกรมวิกิพีเดียที่จัดทำขึ้นในภาษาแอลเบเนีย เริ่มสร้างเมื่อ 12 ตุลาคม พ.ศ. 2546 ณ วันที่ 06 2025 วิกิพีเดียภาษานี้มีบทความถึง บทความ
วิกิพีเดียภาษาลักเซมเบิร์ก

วิกิพีเดียภาษาลักเซมเบิร์ก  เป็นสารานุกรมวิกิพีเดียที่จัดทำขึ้นในภาษาลักเซมเบิร์ก เริ่มสร้างเมื่อ 21 กรกฎาคม ค.ศ. 2004 ปัจจุบันวิกิพีเดียภาษาลักเซมเบิร์กมีบทความถึง บทความ ณ เดือน ค.ศ. 2025
วิกิพีเดียภาษาลัตเวีย

วิกิพีเดียภาษาลัตเวีย  เป็นสารานุกรมวิกิพีเดียที่จัดทำขึ้นในภาษาลัตเวีย สร้างขึ้นเมื่อวันที่ 6 มิถุนายน ค.ศ. 2003 ปัจจุบันมีบทความทั้งหมดมากกว่า บทความ ถือเป็นวิกิพีเดียกลุ่มภาษาบอลต์ที่มีบทความมากเป็นอันดับ 2
ณ เดือนกุมภาพันธ์ ค.ศ. 2021 วิกิพีเดียภาษาลัตเวียเป็นหน้าวิกิพีเดียที่มีผู้เข้าชมมากที่สุดในประเทศลัตเวีย รองลงมาถือวิกิพีเดียภาษารัสเซียและวิกิพีเดียภาษาอังกฤษ
หมายเหตุ.
<templatestyles src="Reflist/styles.css" />
มิสเตอร์ บีนฉบับการ์ตูนแอนนิเมชัน

มิสเตอร์ บีนฉบับการ์ตูนแอนนิเมชัน (อังกฤษ: Mr Bean: The Animated Series) เป็นรายการการ์ตูนของประเทศอังกฤษ ออกอากาศเมื่อวันที่ 25 มกราคม ค.ศ. 2002 ถึง 8 ตุลาคม ค.ศ. 2019 มีตอนทั้งหมด 130 ตอน
รายชื่อตอน.
สำหรับตอนของมีสเตอร์บีนฉบับการ์ตูนนั้นจะออกอากาศวันละ 2 ตอนด้วยกัน
ชนชั้นกระฎุมพี

กระฎุมพี (/กฺระดุมพี/) เป็นชนชั้นทางสังคมที่เกิดขึ้นมาในยุคสมัยกลางตอนปลายในฐานะชนชั้นกลางระหว่างพวกอภิชนและชาวนา โดยชนชั่นนี้ประกอบไปด้วยนักธุรกิจ พ่อค้า และผู้มีฐานะมั่งคั่ง ชนชั้นกระฎุมพีมักถูกเปรียบเทียบกับชนชั้นกรรมชีพในด้านระดับการศึกษาและอำนาจการทางเมือง ซึ่งมักจะรวมไปถึงการเข้าถึงและการควบคุมทุนทางสังคม วัฒนธรรม และการเงิน
แนวคิดอุดมการณ์เกี่ยวกับลัทธิเสรีนิยมเช่น เสรีภาพส่วนบุคคล สิทธิพลเมือง การนับถือศาสนา และการค้าเสรี ล้วนสืบทอดมาจากปรัชญาของกระฎุมพี ในทางปรัชญาลัทธิคอมมิวนิสต์ ชนชั้นกระฎุมพีเป็นชนชั้นทางสังคมที่เป็นเจ้าของปัจจัยการผลิตในยุคหลังการปฏิวัติอุตสหกรรม โดยชนชั้นนี้มีความประสงค์ในการปกป้องกรรมสิทธิ์เอกชนและทุนต่างๆเพื่อให้ตนเองยังคงมีอำนาจทางเศรษฐกิจเหนือสังคม
ในมุมมองมาร์กซิสต์.
หนึ่งในการวิจารณ์กระฎุมพีที่ทรงอิทธิพลที่สุดมาจาก คาร์ล มาร์กซ โดยเขาโจมตีทฤษฎีการเมือง และมุมมองต่อประชาสังคมและวัฒนธรรมพลเมืองของกระฎุมพี ที่เชื่อว่าแนวคิดและสถาบันต่าง ๆ เหล่านี้เป็นความจริงสากลเสมอ
ในมุมมองของมาร์กซนั้น แนวคิดเหล่านี้เป็นเพียงอุดมการณ์ของกระฎุมพีในฐานะชนชั้นปกครองกลุ่มใหม่ ซึ่งต้องการจะจัดระเบียบสังคมตามสิ่งที่ตนจินตนาการ
กระฎุมพีในประเทศไทย.
ลักษณะเด่นของกระฎุมพีในประเทศไทยก็คือ การกำเนิดและแหล่งที่มาของกระฎุมพีในสังคมรัตนโกสินทร์นั้นไม่ได้กำเนิดแยกเป็นอิสระจากชนชั้นศักดินา ที่ครอบครองอำนาจและผลประโยชน์เศรษฐกิจของอาณาจักรมาก่อน
รูปศัพท์.
ความหมายตามพจนานุกรม ฉบับราชบัณฑิตยสถาน พ.ศ. 2525 ได้ให้ความหมายไว้ดังนี้ "น. (1) คำนี้เดิมแปลว่า คนมั่งมี, พ่อเรือน. [ในอินเดียบางแห่งหมายความว่า ชนจำพวกศูทรที่มั่งมีขึ้น (หนังสือ Hobson-Jobson ในคำว่า Kumbi-กุมพี), ภาษาทมิฬ (ภาษาปาก) ว่า คนจน]."
คำว่า กระฎุมพี นี้ มาจากภาษาสันสกฤตว่า กุฎุมฺพี หรือ กุฏุมฺพิก (กุ-ตุม-พิ-กะ) ซึ่งแปลว่า "ผู้มีทรัพย์" ซึ่งก็มาจากคำว่า "กุฏุมฺพ" (กุ-ตุม-พะ) ที่แปลว่า "ขุมทรัพย์" ลง ณี และ อิก (อิ-กะ) ปัจจัยในตทัสสัตถิตัทธิต จึงแปลว่า "ผู้มีทรัพย์" หรือ "ผู้มีขุมทรัพย์" มีฐานะต่ำกว่า "เศรษฐี" ตามปรกติมักจะเป็น "ลูกน้อง" หรือ "บริวาร" ของเศรษฐี
พจนานุกรม ฉบับราชบัณฑิตยสถาน พ.ศ. 2542 อธิบายว่า เป็นคำนามหมายถึง "ชนชั้นต่ำ, นิยมใช้เข้าคู่กับคำ ไพร่ เป็น ไพร่กระฏุมพี" โดยระบุว่ามาจากคำสันสกฤตว่า "กุฎุมฺพิก" แปลว่า "คนมั่งมี"
สวนสัตว์สิงคโปร์

สวนสัตว์สิงคโปร์  เป็นสวนสัตว์ในประเทศสิงคโปร์ เปิดเมื่อ 23 มิถุนายน ค.ศ. 1973 ในพื้นที่ 28 เฮกตาร์
ภายในสวนสัตว์.
ในสวนสัตว์สิงคโปร์นี้มีสัตว์ป่า, สัตว์เลื้อยคลาน, สัตว์ปีก อย่างเช่น กวาง, เสือโคร่ง, ช้าง, ม้าลาย, ยีราฟ, สิงโต, เสือโคร่งขาว, หมีขั้วโลก, ฮิปโปแคระ, ลิง, นกกระจอกเทศ, นกแก้ว, งู, กิ้งก่า เป็นต้น มีสัตว์ทั้งหมดราว 2,500 ชนิด
สวนสัตว์มีพื้นที่ทั้งหมด 90 เฮกเตอร์ ส่วนที่เป็นพื้นที่สำหรับสัตว์อาศัยอยู่มี 28 เฮกเตอร์
เอเวอร์ลาสติง

"เอเวอร์ลาสติง"  คือซิงเกิลภาษาญี่ปุ่นอันดับที่ 18 ของโบอาในรูปแบบแม็กซีซิงเกิล ออกจำหน่ายเมื่อวันที่ 18 มกราคม พ.ศ. 2549 โดยซิงเกิลนี้เปิดตัวในสัปดาห์แรกอันดับที่ 4 และมียอดขายรวม 74,744 ชุด และนอกจากนี้ยังเป็นซิงเกิลภาษาเกาหลีอันดับที่ 4 อีกด้วย ออกจำหน่ายเมื่อวันที่ 20 มกราคม พ.ศ. 2549 โดยเปิดตัวที่อันดับที่ 5 และมียอดขายประมาณ 20,000 ชุด
เพลง "เอเวอร์ลาสติง" เป็นเพลงประกอบรายการ "คิเซคิโนะโทบิระ เทเลบิโนชิคาระ" ทางช่องทีวีฮาซาฮี และนอกจากนี้ยังเป็นเพลงโฆษณาของ music.jp อีกด้วย ส่วนเพลงหน้าบีอย่าง "ซาวด์สเคป" เป็นเพลงประกอบภาพยนตร์เรื่อง "โอลิเวอร์ทวิสต์" ที่ฉายในประเทศญี่ปุ่น
แอร์ เดอะมูฟวี่

แอร์ เดอะมูฟวี่ (AIR The Movie) เป็นอะนิเมะที่ดัดแปลงจากเกมคอมพิวเตอร์ชื่อ แอร์ ซึ่งสร้างขึ้นสำหรับออกฉายในโรงภาพยนตร์ กำกับโดย โอซามุ เดซากิ ออกแบบตัวละครโดย อะเคมิ โคบายาชิ และผลิตโดย โตเอแอนิเมชัน เข้าฉายครั้งแรกในประเทศญี่ปุ่นเมื่อวันที่ 5 กุมภาพันธ์ พ.ศ. 2548 และออกวางจำหน่ายในรูปแบบ DVD เมื่อวันที่ 5 สิงหาคม ปีเดียวกัน โดยจัดทำออกมา 3 เวอร์ชัน ได้แก่ the Collector's Edition, the Special Edition และแบบธรรมดา (the Regular Edition)
เนื้อเรื่องย่อ.
ในฤดูร้อน ยูกิโตะ คุนิซากิ ชายหนุ่มที่ต้องร่อนเร่พเนจร เล่นกลตุ๊กตาเพื่อหาเลี้ยงตนเอง ซึ่งเป็นวิชาชีพที่ได้รับต่อกันมาเป็นทอดๆ เขาได้มาหยุดอยู่ในเมืองๆหนึ่ง แล้วเขาก็ได้พบกับ มิซุสุ คามิโอะ ขณะที่กำลังฝึกขี่จักรยานริมชายหาด แล้วก็ล้มแล้วล้มอีก ในภาคนี้ เขาเล่นกลตุ๊กตาได้รายได้ดีมาก เด็กๆในเมืองทุกคนต่างสนใจในกลตุ๊กตาที่เขาเล่น มิซุสุ เห็นเขาเข้า ก็เลยขอร้องให้ช่วยขี่จักรยานพาเธอไปทำรายงานภาคฤดูร้อน เพราะเธอขี่จักรยานไม่เป็นนั่นเอง เขาพาเธอไปยังที่ต่าง ๆ เพื่อรวบรวมข้อมูลทำรายงาน แล้วเรื่องวุ่นๆ จากการทำรายงานชิ้นนี้ของเธอจะเป็นอย่างไรนะ
ฉากและการลำดับเรื่องราว.
การลำดับเรื่องราวในแอร์ เดอะมูฟวี่
 (ให้เสียงโดย ฮิคารุ มิโดริคาวะ)
 ชายหนุ่มผู้ตามหาผู้หญิงที่อยู่บนท้องฟ้า ตามคำบอกเล่าของมารดา เป็นนักเล่นกลตุ๊กตา ในภาคนี้ การเล่นกลตุ๊กตาของเขานั้นเป็นที่สนใจแก่เด็กๆ และ ทำรายได้ให้เขาอย่างมาก ผิดกับเรื่อง AIR TV โดยสิ้นเชิง
 (ให้เสียงโดย โทโมโกะ คาวาคามิ)
 เด็กสาวผู้ที่จะต้องทำรายงานภาคฤดูร้อน เกี่ยวกับเรื่อง ผู้หญิงที่บินได้เหมือนนก ตามประวัติศาสตร์ที่มีภาพวาดในศาลเจ้า แต่ตัวเธอเองนั่นแหละ ที่มีสิ่งผิดปกติเหมือนคนทั่วไป ในคราวนี้ ไม่มีการบอกเลยว่า หญิงสาวได้ฝันอะไรหรือไม่ เพราะในเรื่องยูกิโตะ ไม่ได้ถาม
 (ให้เสียงโดย อายะ ฮิซาคาวะ) 
แม่เลี้ยง ซึ่งเป็นน้าแท้ๆของมิซุสุ ในภาคนี้ เธอไม่ค่อยทำตัวห่างเหินจากลูกเลี้ยงสักเท่าไหร่ และชอบแซวยูกิโตะอยู่หลายครั้ง ตอนครั้งแรกที่มิซุสุพายูกิโตะเข้าบ้าน เธอยังแซวหลานสาวของเธอว่า "เป็นแฟนกันหรือไง" อยู่เลย
มหา'ลัย เหมืองแร่

มหา'ลัย เหมืองแร่ เป็นภาพยนตร์ไทยระดับงานคุณภาพที่ออกฉายในปี พ.ศ. 2548 เขียนบทและกำกับโดย จิระ มะลิกุล จากหนังสือรวมเรื่องสั้น ชุด เหมืองแร่ ของอาจินต์ ปัญจพรรค์ ภาพยนตร์เรื่องนี้ใช้งบประมาณสร้างสูงถึง 70 ล้านบาท แต่ถึงแม้จะล้มเหลวด้านรายได้ ฉาย 10 วันได้รายได้เพียง 19 ล้านบาท แต่ก็สามารถคว้ารางวัลภาพยนตร์ยอดเยี่ยมถึง 3 สถาบันจากรางวัลสุพรรณหงส์ ชมรมวิจารณ์บันเทิง และคมชัดลึก อวอร์ด
เนื้อเรื่องย่อ.
พ.ศ. 2492 อาจินต์ ปัญจพรรค์ วัย 22 ปี นิสิตชั้นปีที่สองจากคณะวิศวกรรมศาสตร์ จุฬาลงกรณ์มหาวิทยาลัย ถูกรีไทร์ออกจากมหาวิทยาลัย เขาเดินทางไปภาคใต้ อาศัยรถขนหมูจากภูเก็ต มุ่งหน้าไปทำงานที่เหมืองกระโสม ตำบลกระโสม อำเภอตะกั่วทุ่ง จังหวัดพังงา หลังจากได้พบและสัมภาษณ์งานกับ นายฝรั่ง (Anthony Howard Gould) เขาได้ฝึกงาน ติดตามนายฝรั่ง และทำงานใช้แรงงานแทนคนงานของเรือขุดสายแร่ดีบุก ณ ที่นี้ ชีวิตของอดีตนักศึกษาชั้นปี 2 จากมหาวิทยาลัยดัง ได้เริ่มชีวิตปี 1 ใน มหา'ลัย เหมืองแร่ แล้ว
นามิ ทามากิ

นามิ ทามากิ (; โรมาจิ: "Tamaki Nami") ศิลปินนักร้องเพลงเจ-ป๊อปชาวญี่ปุ่น ด้วยอายุที่ยังน้อย และ ความสามารถในการเต้นของเธอที่ไม่เหมือนใคร ทำให้เธอได้รับการคัดเลือกจาก 1 ใน 5,000 คน ที่เข้าร่วมการออดิชั่นในนงาน Sony Music Japan Audition ปี ค.ศ. 2001 ผ่านการ ร้องและเต้น เพลง "Survivor" ของวง Destiny's Child 
ปัจจุบันเป็นนักร้องมากความสามารถ ที่เป็นได้ทั้ง นักเต้น และนักแสดง ทั้งในละครโทรทัศน์และละครบรอดเวย์ อีกทั้งเพลงที่มีดนตรีเป็นเอกลักษณ์ ทำให้เพลงของเธอได้รับความนิยม รวมทั้งได้เป็นเพลงประกอบอนิเมะและเกมอีกมากมาย
ประวัติ.
นามิ ทามากิ เกิดและเติบโตในจังหวัดวากายามะ ซึ่งตั้งอยู่บริเวณภาคคันไซของประเทศญี่ปุ่น เธอใฝ่ฝันที่จะได้เป็นนักร้องตั้งแต่ตอนยังเด็ก หลังจากเติบโตขึ้น นามิ ได้ทำการย้ายเข้ามาอยู่ในจังหวัดโตเกียว และเริ่มต้นชีวิตใหม่ เพื่อทำความฝันให้สำเร็จ เธอจึงได้เข้าเรียนในโรงเรียนสอนเต้นต่างๆมากมาย และยังเข้ารับการทดสอบในหลายๆที่ จนในครั้งหนึ่งของ Sony Music Audition นามิได้ทำการร้องเพลง "Survivor" ของวง Destiny's Child ด้วยความสามารถที่น่าทึ่ง และอายุที่ยังน้อยนิด เธอจึงกลายเป็นที่สนใจ และได้รับการคัดเลือก (จาก 1 ใน 5,000 คน) ในที่สุด
ในปี ค.ศ. 2002 อนิเมะเรื่อง"กันดั้มซี้ด" ได้เลือกเพลงเพลงแรกของนามิ "Believe" มาเป็นเพลงประกอบเรื่อง เนื่องจากอนิเมะเรื่องนี้เป็นที่ได้รับความสนใจมากในญี่ปุ่น จึงทำให้เพลง Believe กลายเป็นทื่จับตามอง และหลาย ๆ คน ก็เริ่มถามถึงนามิ ทามากิ
จนกระทั่ง ใน เดือนเมษายน ปี ค.ศ. 2003 ซิงเกิล Believe ได้ออกวางจำหน่าย ซึ่งได้กระแสตอบรับเป็นอย่างดี อีกทั้งยังทำได้สูงถึงอันดับ 6 ในออริคอนชาร์ต ทำให้นามิ ทามากิ ได้รับรางวัลนักร้องหน้าใหม่แห่งปี Annual Japan Gold Disc Award ครั้งที่ 18 ประจำปี 2547 และกลายเป็นจุดสนใจของทั้งนักฟังเพลง และผู้ชื่นชอบอนิเมะเรื่อยมา
ผลงานที่ได้วางจำหน่าย.
มีดังต่อไปนี้
ผลงานด้านการแสดง.
มีดังต่อไปนี้
สื่อบันเทิงต่างๆที่ได้ร้องเพลงประกอบ.
มีดังต่อไปนี้
อักษรทิเบต

ในช่วงพ.ศ. 1100-1200 พระเจ้าซงแจ็นกัมโป กษัตริย์ในทิเบตใต้ ส่งเทินมี สัมโภฏะ เสนาบดีคนหนึ่ง ไปอินเดีย เพื่อหาข้อมูลทางพุทธศาสนา สมโภตาได้ประดิษฐ์อักษรทิเบตขึ้น โดยใช้อักษรเทวนาครีเป็นแบบ และเขียนไวยากรณ์ภาษาทิเบต โดยใช้ไวยากรณ์ภาษาสันสกฤตเป็นตัวอย่าง อักษรทิเบตนี้ ใช้เขียนคัมภีร์ทางพุทธศาสนา พจนานุกรมสันสกฤต-ทิเบตเล่มแรก มีเมื่อราวพ.ศ. 1400 การพิมพ์ด้วยแม่พิมพ์ไม้ ที่นำมาจากประเทศจีน ได้ใช้กันอย่างแพร่หลายในระยะแรก ปัจจุบันยังคงใช้ในวัดเล็ก ๆ 
วรรณคดีทิเบต มักเกี่ยวกับพุทธศาสนา รวมทั้งงานที่แปลจากภาษาสันสกฤต ภาษาจีน และงานดั้งเดิมของทิเบตเอง เช่นงานเกี่ยวกับศาสนาบอน ซึ่งนับถือกันอยู่ก่อน การเข้ามาของศาสนาพุทธ
ลักษณะ.
พยัญชนะมีพื้นเสียงเป็นอะ แยกแต่ละพยางค์ด้วยขีด กลุ่มพยัญชนะมีรูปพิเศษเกิดจากการเชื่อมต่อ 
พยัญชนะ.
พยัญชนะทิเบตมี 30 ตัว ได้แก่
อักษรกะยา

อักษรกะยา หรือ อักษรคยาห์ (กะยา: ꤊꤢꤛꤢ꤭ ꤜꤟꤤ꤬) ได้รับอิทธิพลจากอักษรพม่าและอักษรไทย แท บู แพ (Htae Bu Phae) เป็นผู้ประดิษฐ์ในเดือนมีนาคม พ.ศ. 2505 ใช้สอนในโรงเรียนในค่ายผู้อพยพชาวกะยาในประเทศไทย เขียนจากซ้ายไปขวาตามแนวนอน เสียงพยัญชนะแสดงด้วยเครื่องหมายข้างใต้พยัญชนะ สระแทนที่ด้วยตัวอักษรต่างหากจากพยัญชนะ
ภาษาอีวาตัน

ภาษาอีวาตัน หรืออีบาตัน เป็นภาษาตระกูลออสโตรนีเซีย มีผู้พูดบนเกาะบาตาเนส ทางเหนือสุดของฟิลิปปินส์ เนื่องจากอยู่ใกล้ไต้หวัน จึงมีลักษณะใกล้เคียงกับภาษาพื้นเมืองในไต้หวัน มากกว่าภาษาในฟิลิปปินส์อื่นๆ แต่ไม่จัดอยู่ในภาษากลุ่มเกาะฟอร์โมซา 
สัทวิทยา.
/u/ สามารถออกเสียงต่ำเป็น 
/h/ สามารถออกเสียงเป็นเสียงเสียดแทรก เพดานอ่อน 
ระบบการเขียน.
ภาษาอีวาตันใช้อักษรละติน เนื่องภาษานี้โดยหลักใช้เป็นภาษาพูดและไม่ค่อยพบเป็นภาษาเขียน ทำให้ไม่มีวิธีการเขียนภาษาที่สอดคล้องกันและนักเขียนแต่ละคนอาจเขียนไม่เหมือนกัน ทำให้กระทรวงศึกษาธิการเสนออักขรวิธีไว้ใช้ในโรงเรียนรัฐ โดยใช้อักษรละติน 26 ตัวกับอักษรพิเศษ 3 ตัว "ch", "ñ" และ "ng"